Η απατηλή γοητεία της ποδοσφαιρικής μπουρζουαζίας | Protagon.gr\nΟπαδοί της Τότεναμ, η οποία ανήκει στη γνωστή από την παλιά σχέση της με την ΑΕΚ, ENIC, διαμαρτύρονται για τη συμφωνία του επίσης «γνωστού μας» Ντάνιελ Λίβι με την European Super League | REUTERS/Paul Childs\nΤο παραμύθι με τις υπερομάδες που θα έφτιαχναν τη δήθεν υπερδιοργάνωση και θα είχαν υπερκέρδη είναι μια τεράστια υπερφούσκα χωρίς περιεχόμενο. Μια προσπάθεια με εφήμερα κέρδη, καταδικασμένη σε αποτυχία πριν καν το εναρκτήριο λάκτισμα. Αν γίνει ποτέ κι αυτό, γιατί όπως φαίνεται δεν...\nΓιώργος Μπαλγκάς 21 Απριλίου 2021, 21:04\nΟπαδοί της Τότεναμ, η οποία ανήκει στη γνωστή από την παλιά σχέση της με την ΑΕΚ, ENIC, διαμαρτύρονται για τη συμφωνία του επίσης «γνωστού μας» Ντάνιελ Λίβι με την European Super League\nΦαντάζεστε μια μουσική σύνθεση δίχως forte, χωρίς crescendo, με 2-3 νότες όλες κι όλες σε ένα βασανιστικά μονότονο τέμπο; Εναν… ριγέ ζωγραφικό πίνακα. Σαν ταπετσαρία άλλων εποχών, βαρετή κι ασήμαντη. Ενα μπαλέτο με βιρτουόζους καλλιτέχνες που θα κάνουν μονάχα… plié; Πόση ώρα θα άντεχε ο Αλέξης Κωστάλας; Πόση ώρα θα άντεχε ο πιο φανατικός λάτρης της όπερας να ακούει την κορώνα της πριμαντόνας; Ακόμα λιγότερο και βάζω στοίχημα. Πάρτε την crème de la crème όποιας Τέχνης σάς αρέσει. Μπορείτε να την παρακολουθείτε με το ίδιο ενδιαφέρον, κάθε εβδομάδα, εις τους αιώνας των αιώνων;\nΟσο σπουδαίο κι αν είναι το όνομα στη μαρκίζα, όσο καλά κι αν εκτελεί το πρόγραμμά του, έρχονται στιγμές που το πράγμα καταντάει ανυπόφορο… Για αυτό και οι έξυπνοι καλλιτέχνες δεν αναλώνονται με μακρόσυρτες αλυσιτελείς σεζόν. Θυμηθείτε: «Μόνο για λίγες παραστάσεις». Διότι, κύριε μου αγαπητέ, το υψηλού επιπεδου θέαμα αξίζει (και) λόγω σπανιότητας. Πρέπει να μου λείπει, εμένα του φιλοθεάμονος. Αν το έχω κάθε μέρα μέσα στα πόδια μου, το πολύ πολύ να του ρίξω μια κλωτσιά, έστω και χωρίς την τεχνική του Μέσι…\nΟλο αυτό το παραμύθι με τις υπερομάδες που θα έφτιαχναν τη δήθεν υπερδιοργάνωση και θα είχαν υπερκέρδη είναι μια τεράστια υπερφούσκα χωρίς περιεχόμενο. Μια προσπάθεια καταδικασμένη στην αποτυχία πριν καν το εναρκτήριο λάκτισμα. Αν γίνει ποτέ κι αυτό, γιατί, όπως φαίνεται, δεν…\nΚαι εξηγούμαι. Πόσες φορές αγαπητέ φίλαθλε θα καθίσεις να δεις ένα ματς Ρεάλ Μαδρίτης – Μάντσεστερ Γιουνάιτεντ όταν γνωρίζεις ότι δεν υπάρχει διακύβευμα; Γιατί παίζουν (ξανά και ξανά…) αυτοί; Τι διεκδικούν; Ενα τρόπαιο. Μάλιστα. Ενα. Και οι υπόλοιποι; Γιατί τρέχουν; Γιατί να βάλουν τα πόδια τους στη φωτιά; Γιατί να τραβήξουν φανέλα; Γιατί να «τρώει σίδερα ο χαλκέντερος αμυντικός», κατά το γνωστό ποδοσφαιρικό κλισέ; Είτε τέταρτος, είτε δέκατος τέταρτος, για τον φίλαθλο δεν κάνει διαφορά. Μπορεί να κάνει για τα ταμεία των κλαμπ και τους τραπεζικούς λογαριασμούς των παικτών, αλλά, να με συμπαθάτε, προσωπικά ουδέποτε ταυτίστηκα με το πριμ του Κριστιάνο Ρονάλντο. Με το ταλέντο, την τεχνική, την ταχύτητα ναι, αλλά ως εκεί. Ούτε όταν έπαιρνε τη χρυσή μπάλα, το αργυρό παπούτσι ή την πλαστική παντόφλα συγκινήθηκα. Τα τρόπαια κερδίζονται στα γήπεδα, όχι στις ψηφοφορίες. Στο γκαζόν χτίζονται οι θρύλοι, με ένα γκολ, ένα τάκλιν, μια απόκρουση στο «Γ», με έναν καβγά, γιατί όχι;…\nΣτον αθλητισμό υπάρχει ενδιαφέρον όταν υπάρχει διεκδίκηση τίτλου. Σε αντίθετη περίπτωση μιλάμε για «φιλικό τουρνουά» ή «αγώνα επίδειξης». Τίποτα πιο βαρετό… Σαν να βλέπεις τον «Τιτανικό» και να σε ρωτάει ο διπλανός σου «τι θα γίνει στο τέλος;» «Θα παντρευτεί ο Ντι Κάπριο με την κοπελιά και θα ζήσουν ευτυχισμένοι, μάλλον…»\nΑν, τουλάχιστον, έπαιζαν ομάδες με «ανοιχτούς λογαριασμούς από παλιά», ναι, τότε θα είχε μια αγωνία το πράγμα. Σέλτικ – Ρέιντζερς, ας πούμε. Και 0-0 να τελειώσει, έχεις χορτάσει κατς επιπέδου Σουγκλάκου. Γιουβέντους – Νάπολι. Πάει η σκαριά σύννεφο. Προοδευτική – Ιωνικός. Ουδέν σχόλιο…\nΠοδοσφαιρική νομοτέλεια: ένας θα είναι ο πρωταθλητής. Οι υπόλοιποι θα παίζουν για τι ακριβώς; Για έξοδο στο διαγαλαξιακό Ράπαν; Ή για μια καλή εμφάνιση και ένα θετικό αποτέλεσμα; Το έλεγε κάποτε αυτό ο Μπάμπης ο Τεννές αλλά διεκδικούσε μια παραμονή στην κατηγορία. Ετούτοι εδώ, τι θα διεκδικούν; Το χειροκρότημα; Χα…\nΚαι φτάσαμε στο διά ταύτα. Είναι πασιφανές ότι το μοντέλο της κλειστής λίγκας είναι μια κόπια του ΝΒΑ, όπως άλλωστε και η Ευρωλίγκα (σε μικρογραφία…).\nΞέρετε, εκεί ο φιλοξενούμενος αναφέρεται πρώτος σε κάθε αγώνα. Τέτοια αβρότητα. Υπάρχει περίπτωση να φύγεις από το γήπεδο έπειτα από δύο-τρεις ώρες εξωπραγματικού αθλητικού υπερθεάματος και να μην ξέρεις, τελικά, ποιος νίκησε. Γιατί δεν τους νοιάζει. Μόνο αυτοί που «πάνε για πρωτάθλημα» μετρούν το σκορ (όχι στη ρέγκιουλαρ σίζον, στα πλέι οφς) και τις στατιστικές. Και οι μάνατζερ των παικτών…\nΤι σχέση έχουν όλα αυτά με το ποδόσφαιρο; Καμία… Καλώς ή κακώς. Βλέπετε, το ποδοσφαιρικό ματς των 90 λεπτών μπορεί να κριθεί σε μία φάση. Αν ο θεατής δεν ταυτιστεί… Δεν είναι μπάσκετ που κάθε 24 δευτερόλεπτα ολοκληρώνεται και μια άλλη επίθεση. Δεν θα δεις 100 γκολ στο ποδοσφαιρικό γήπεδο, αλλά θα δεις 100 καλάθια στο παρκέ. Είναι θέαμα. Και το ΝΒΑ έχει τους καλύτερους αρτίστες για να το υπηρετούν.\nΘυμάστε τους Χάρλεμ Γκλομπτρότερς; Οι άνθρωποι ξεκίνησαν από αθλητές και κατέληξαν ζογκλέρ, για να μην πω κλόουν… Τσίρκο, πάντως. Που έβγαζε λεφτά. Με ουρά. Ομως δεν διαθέτουν πλέον ούτε έναν οπαδό. Ούτε έναν…


Διαφορά μεταξύ Wiki και Wikipedia - Εφαρμογές Ιστού\nΔιαφορά μεταξύ Wiki και Wikipedia\nWiki εναντίον Wikipedia\nΗ Wikipedia είναι πιθανώς η μεγαλύτερη αναφορά που χρησιμοποιούν οι περισσότεροι άνθρωποι για να αποκτήσουν πληροφορίες σχετικά με ορισμένα πράγματα. Αυτό που οι περισσότεροι άνθρωποι δεν γνωρίζουν είναι ότι η Wikipedia δεν είναι καθόλου μοναδική. υπάρχουν άλλα wiki στο Διαδίκτυο. Η κύρια διαφορά μεταξύ του wiki και της Wikipedia είναι ότι το πρώτο είναι στην πραγματικότητα ένας τύπος ιστότοπου ή μορφής ιστότοπου. Αντίθετα, η Wikipedia είναι απλώς ένας ιστότοπος που συμμορφώνεται με τη μορφή Wiki.\nΣτην καρδιά του συστήματος Wiki βρίσκεται η δυνατότητα των χρηστών να επεξεργάζονται ή να τροποποιούν καταχωρήσεις στη λίστα. Αυτό θέτει μια μεγάλη συνεργατική ομάδα εθελοντών που μπορούν να δουλέψουν πολύ περισσότερο από μια μικρή αφοσιωμένη ομάδα. Το μειονέκτημα σε αυτό είναι η αυξημένη πιθανότητα βανδαλισμού, η οποία αν δεν ελεγχθεί, μπορεί οδηγω σε παραπληροφόρηση. Προς τιμήν του, τα Wikis διαθέτουν σύστημα εκδόσεων, επιτρέποντας σε άλλους ανθρώπους να αντιστρέψουν τον βανδαλισμό αρκετά γρήγορα. Οι διαχειριστές μπορούν επίσης να ελέγχουν πόσο ελεύθερα μπορούν οι άνθρωποι να επεξεργάζονται καταχωρήσεις. Ορισμένα wikis απαιτούν μόνο τα μέλη να επεξεργάζονται καταχωρίσεις, ενώ μερικά απαιτούν μια συγκεκριμένη χρονική περίοδο ή αριθμό τροποποιήσεων για να μπορέσετε να κάνετε σημαντικές αλλαγές. Μια αυστηρότερη πολιτική μειώνει τον κίνδυνο βανδαλισμού, αλλά είναι επίσης πιθανό να απομακρύνει τους περιστασιακούς επισκέπτες. Αντίθετα, η Wikipedia υιοθετεί μια πολύ ανοιχτή πολιτική και σχεδόν όλοι μπορούν να επεξεργαστούν καταχωρήσεις. Τα αποτελέσματα του βανδαλισμού διορθώνονται γρήγορα από τον μεγάλο αριθμό ατόμων που χρησιμοποιούν τη Βικιπαίδεια.\nΗ Wikipedia είναι ίσως ο πιο δημοφιλής ιστότοπος wiki στον κόσμο σήμερα, επειδή πολλοί άνθρωποι το χρησιμοποιούν για την έρευνά τους σε διάφορα θέματα. Το όνομά του είναι ένας συνδυασμός Wiki και εγκυκλοπαίδειας και παρέχει πληροφορίες για σχεδόν οποιοδήποτε θέμα μπορείτε να σκεφτείτε. Το περιεχόμενό του υπερβαίνει κατά πολύ αυτό που θα βρείτε στα τυπικά βιβλία εγκυκλοπαίδειας. Ωστόσο, υπάρχουν και άλλα wiki διαθέσιμα στο Διαδίκτυο. Αυτά τα άλλα wiki έχουν πιο εστιασμένο περιεχόμενο. Παραδείγματα είναι ιστότοποι wiki για συγκεκριμένα παιχνίδια και θέματα. Μπορεί να μην έχουν τον μεγάλο αριθμό χρηστών, αλλά τα πιο επικεντρωμένα θέματα σημαίνουν ότι συνήθως έχετε περισσότερες λεπτομέρειες σχετικά με το θέμα που θέλετε.\nΟι ιστότοποι του Wiki, κυρίως το Wikipedia, έχουν αλλάξει τον τρόπο με τον οποίο οι άνθρωποι θέα και συλλέξτε πληροφορίες στο Διαδίκτυο. Εάν το επιθυμείτε, μπορείτε επίσης να δημιουργήσετε ένα δικό σας.\nΤο Wiki είναι ένας τύπος ιστότοπου, ενώ η Wikipedia είναι ένας ιστότοπος που χρησιμοποιεί τη μορφή Wiki\nΗ Wikipedia είναι αναμφισβήτητα το πιο δημοφιλές Wiki στον κόσμο\nΗ Wikipedia μιμείται μια εγκυκλοπαίδεια ενώ άλλα wikis ενδέχεται να περιέχουν άλλους τύπους πληροφοριών\nTuple vs List Τα Tuples και οι λίστες είναι δύο διαφορετικοί αλλά παρόμοιοι τύποι ακολουθιών της γλώσσας Python. Python Python είναι μια γλώσσα λογισμικού που βοηθάει\nΔιαφορές μεταξύ βασιλικής και καθεδρικού ναού\nΠολλοί άνθρωποι θεωρούν τους καθεδρικούς ναούς και τις βασιλικές ίδιες, αν και αυτό δεν ισχύει. Η σύγχυση οφείλεται σε μερικές ομοιότητες μεταξύ των δύο όπως\nΔιαφορά μεταξύ γαμετόφυτων και σποροφύτων\nΤα φυτά είναι πολυμορφικοί οργανισμοί που δείχνουν διάφορους βαθμούς εξέλιξης που κυμαίνονται από φυτά που δεν διαφοροποιούνται σε φύλλα μίσχους και ρίζες όπως\nΔιαφορά μεταξύ οπτικού και ηλεκτρονικού μικροσκοπίου\nΟπτικά έναντι Ηλεκτρονικών Μικροσκοπίων Πολλοί μαθητές μαστίζονται αμέσως όταν τοποθετούνται μπροστά από ένα μικροσκόπιο. Πώς λειτουργεί ή τι είδους μικροσκόπιο είναι\nδιαφορά μεταξύ σακάκι και σμόκιν\nάτυπος έναντι επίσημου κοινωνικού ελέγχου\nσυνταγματική έναντι απόλυτης μοναρχίας


Από αντί-δήμαρχος… απαγωγέας - Δήμος και Πολιτεία\nΠολίτης υπεράνω υποψίας, οικογενειάρχης, ιδιοκτήτης μεταφορικής εταιρείας που όμως αναγκάστηκε να την κλείσει λόγω οικονομικών προβλημάτων, αυτό είναι το προφίλ του 48χρονου για όλους όσοι τον γνώριζαν. Ωστόσο, αυτά τα οικονομικά προβλήματα ίσως τον οδήγησαν να σχεδιάσει και να εκτελέσει την απαγωγή της 27χρονης ανηψιάς του ιδιοκτήτη του Αστέρα Τρίπολης, εφοπλιστή Γιώργου Καϋμενάκη.\n«Προέρχεται από μια πολύ καλή οικογένεια, η κόρη του είναι στη Γερμανία με υποτροφία, αφού ολοκλήρωσε τις σπουδές της στη Φιλοσοφική με άριστα, ενώ και ο γιος του έχει την ίδια πορεία. Πέρσι του έσπασαν ένα φορτηγό και του πήραν όλα τα εργαλεία, μια ζημιά της τάξης των 5.000-6.000 ευρώ, δεν πήρε κάτι από την ασφάλεια. πρέπει να έφτασε σε απόγνωση» δήλωσε συγγενής του 48χρονου στο κεντρικό δελτίο ειδήσεων της ΝΕΡΙΤ.\nΣτην κατάθεσή του ο 48χρονος παραδέχθηκε: «Τα οικονομικά μου είναι χάλια. Εκεί που δούλευα ερχόταν κάποιες φορές ο πατέρας της κοπέλας γιατί το αφεντικό μου ήταν φίλος του. Άκουσα μια μέρα ότι ήταν γαμπρός παράγοντα του ποδοσφαίρου. Έμαθα πώς λένε την κοπέλα και μπήκα στο Facebook για να μάθω περισσότερα. Μετά είπα το σχέδιο στο φίλο μου, τον 53χρονο», ενώ ο 53χρονος συνεργός του υπογράμμισε στην κατάθεσή του: «Εγώ ήμουν απλά ο συνεργός. Όλα τα σκέφτηκε ο 48χρονος. Το βράδυ της απαγωγής ήμουν εκεί, όμως όταν πήγαμε την κοπέλα στη Λούτσα, εγώ έφυγα και δεν ξαναπήγα. Την 27χρονη τη φύλαγε μόνιμα ο Αλέκος, που μένει μόνιμα στην Αλβανία και πηγαινοέρχεται».\nΑξίζει να σημειωθεί πως ο συνεργός του 48χρονου, ο 53χρονος, ήταν επίσης πρόσωπο υπεράνω υποψίας, καθώς στο παρελθόν (2000) διετέλεσε αντιδήμαρχος Περιβάλλοντος στο δήμο Μενιδίου.\nΣτο υπόγειο της μονοκατοικίας κρατούσαν οι απαγωγείς φυλακισμένη για δέκα ημέρες την 27χρονη φοιτήτρια. Την είχαν κλεισμένη σε δωμάτιο στην πίσω πλευρά του σπιτιού, το οποίο δεν είχε παράθυρα, έτσι δεν άκουγε καθαρά τους ήχους από τα αεροπλάνα που προσγειώνονταν και απογειώνονταν από το αεροδρόμιο του Ελ. Βενιζέλος.\n«Οι δράστες μού συμπεριφέρθηκαν πολύ καλά, μου έλεγαν ότι θα μπορούσαν να είχαν απαγάγει πολύ εύκολα ένα από τα παιδιά του θείου μου, που δεν είχαν καμία ασφάλεια, αλλά ήταν ανήλικα και δεν ήθελαν να τα τρομάξουν» είπε η 27χρονη στην κατάθεσή της.\nΣημαντικά ήταν τα στοιχεία που έδωσε η κοπέλα, όταν την απελευθέρωσαν. Όπως είπε στους αξιωματικούς της ΕΛ.ΑΣ, έκανε κάποιες κινήσεις κουνώντας δεξιά και αριστερά το κεφάλι της και επειδή της είχαν φορέσει μια μάσκα, η μάσκα μετακινήθηκε και έβλεπε από το ένα της μάτι τη διαδρομή που ακολουθούσαν. Όπως είπε, μέσω της λεωφόρου Σπάτων, της λεωφόρου Λαυρίου, της Κλεισθένους και στη συνέχεια αφού πέρασαν μέσα από το Χαλάνδρι ανέβηκαν στα Τουρκοβούνια, διέσχισαν τον περιφερειακό του Γαλατσίου και την άφησαν στην Άνω Κυψέλη, σε μικρή απόσταση από το σπίτι της.\nΗ κοπέλα όταν αντίκρισε τον 48χρονο απαγωγέα, τον αναγνώρισε και έπαθε σοκ, ενώ τον 53χρονο δεν τον αναγνώρισε.\nΠερισσότερα σε αυτή την κατηγορία: « Πρώην Δήμαρχος Δήμου της Αττικής δεν δήλωσε εισοδήματα 3,4 εκ. ευρώ!\tΤι κοινό έχει ο Bono με τον ΓΑΠ; »


Ζημιές 290 εκατ. θα έχουν εφέτος οι Βελγικοί Σιδηρόδρομοι (SNCΒ) έναντι αρχικής πρόβλεψης για κέρδη 108 εκατ. - Metaforespress\nΑρχικήΣΙΔΗΡΟΔΡΟΜΟΣΖημιές 290 εκατ. θα έχουν εφέτος οι Βελγικοί Σιδηρόδρομοι (SNCΒ) έναντι αρχικής πρόβλεψης για κέρδη 108 εκατ.\nΖημιές 290 εκατ. θα έχουν εφέτος οι Βελγικοί Σιδηρόδρομοι (SNCΒ) έναντι αρχικής πρόβλεψης για κέρδη 108 εκατ.\nΟ κορωνοϊός έχει πλήξει σημαντικά τις σιδηροδρομικές εταιρείες μεταφοράς επιβατών σε όλο τον κόσμο. Είναι ενδεικτικό ότι οι κρατικοί Βελγικοί Σιδηρόδρομοι (SNCB) θα σημειώσουν εφέτος ζημιές 290 εκατ. ευρώ, έναντι αρχικής πρόβλεψης (πριν από την πανδημία) για κέρδη 108 εκατ.\nΌπως μετέδωσε η RIJ, κατά τη διάρκεια ακρόασης στην κοινοβουλευτική επιτροπή κινητικότητας του Βελγίου, η Διευθύνουσα Σύμβουλος της SNCB, κα Sophie Dutordoir και ο CFO, ο κ. Olivier Henin δήλωσαν ότι η αλλαγή των τρόπων εργασίας, όπως η τηλε-εργασία από το σπίτι δύο ημέρες την εβδομάδα αναμένεται να ασκήσει σημαντική πίεση στα οικονομικά της SNCB κατά τα επόμενα έτη.\nΗ SNCB μετέφερε κατά μέσο όρο 900.000 επιβάτες την ημέρα πριν από τον Covid-19, αλλά αυτό μειώθηκε σε 90.000 την ημέρα στο αποκορύφωμα της πανδημίας.\nΤα στελέχη της εταιρείας υποστήριξαν ότι η SNCB είχε εκπληρώσει τον ρόλο της ως ραχοκοκαλιά του βελγικού δικτύου δημόσιων μεταφορών κατά τη διάρκεια της πανδημίας, κάτι το οποίο δικαιολογεί την ανάθεση μιας δεκαετής παραχώρησης υποχρέωσης δημόσιας υπηρεσίας (PSO).\nΑίγιο - Αθήνα σε 2 ώρες και 20 λεπ...\nΤο τρένο «σφύριξε» ξανά στο Αίγιο...\nΛειτουργικές ζημιές 152,3 εκατ. για τους Βελγικούς Σιδηροδρόμους (SNCB) το πρώτο εξάμηνο τ...


Χιονάδες Ιωαννίνων - Βικιπαίδεια\nΣυντεταγμένες: 40°16′11.89″N 20°44′24.01″E / 40.2699694°N 20.7400028°E / 40.2699694; 20.7400028\nΟι Χιονάδες ή Χιονιάδες είναι ορεινό χωριό του νομού Ιωαννίνων. Βρίσκονται σε μικρή απόσταση από τα ελληνοαλβανικά σύνορα. Είναι χτισμένοι σε υψόμετρο 1.150 μέτρων στις πλαγιές του όρους Γράμμου και αποτελούν έναν από τους πιο ορεινούς οικισμούς του νομού Ιωαννίνων.\nΠέτρινο γεφύρι στους Χιονιάδες\nΠεριφέρεια Ηπείρου, Νομός Ιωαννίνων και Δήμος Κόνιτσας\n1 150 μέτρο\nΟι Χιονάδες ανήκουν στον δήμο Κόνιτσας ( παλαιότερα Δήμος Μαστοροχωρίων) και ο πληθυσμός του σύμφωνα με την απογραφή του 2001 είναι 78 κάτοικοι.\nΑπό το χωριό κατάγονται οι περίφημοι Χιονιαδίτες λαϊκοί αγιογράφοι της Ηπείρου.\n2 Χιονιαδίτες ζωγράφοι\nΟι Χιονιάδες και τα χωριά της περιοχής, φαίνεται πως δημιουργήθηκαν κάποια εποχή από ανάγκη, που επέβαλε τη συγκρότηση ενιαίας κοινότητας με συνένωση συγγενικών ομάδων, πιθανώς νομάδων. Το χωριό είχε ελάχιστους πόρους από τη γεωργία και την κτηνοτροφία, που δύσκολα κάλυπταν τις ανάγκες των κατοίκων. Το ορεινό έδαφος και η έλλειψη των απαραίτητων για τον βιοπορισμό των κατοίκων του χωριού ανάγκασαν τον ανδρικό πληθυσμό να στραφεί προς τα τεχνικά επαγγέλματα από τα πολύ παλιά χρόνια.\nΗ μακροχρόνια αποδημία του ανδρικού πληθυσμού ήταν αναγκαία για τη συντήρηση των οικογενειών. Ασχολήθηκαν με τεχνικά επαγγέλματα και με το εμπόριο, και πολλοί διέπρεψαν στους τόπους αποδημίας τους. Μαραγκοί, χτίστες και λαϊκοί ζωγράφοι ήταν οι εξειδικευμένοι τεχνίτες.\n↑ Πανδέκτης - Έλληνες ζωγράφοι μετά την Άλωση της Κωνσταντινούπολης\nΑνακτήθηκε από "https://el.wikipedia.org/w/index.php?title=Χιονάδες_Ιωαννίνων&oldid=7599615"\nΤελευταία επεξεργασία στις 29 Ιουνίου 2019, στις 14:02\nΤελευταία τροποποίηση 14:02, 29 Ιουνίου 2019.


Τρίτη, 18 Φεβρουάριος 2020 11:25\nΏρα για μασκαρέματα… Εποχή Αποκριάς και τα παιδιά έχουν την τιμητική τους. Αφήστε τους μικρούς σας ήρωες να επιλέξουν τη στολή τους από την πληθώρα της αγοράς ή ακόμα καλύτερα, φτιάξτε μαζί τους τη στολή των ονείρων τους.\nΕίναι σημαντικό να επιλέξει το παιδί αυτό που επιθυμεί να ντυθεί στις Απόκριες, μας εξηγεί ο κύριος Καφαντάρης.\n«Ακόμα και εάν διαφωνείτε, κάντε του το χατίρι. Έτσι θα αισθανθεί αποδοχή και θα γεμίσει με θετικά συναισθήματα. Μπορείτε ακόμα να σκαρφιστείτε για την επιλογή των αξεσουάρ ένα είδος παιχνιδιού μεταξύ σας, να απολαύστε τις αντιδράσεις τους και να περάσετε αξέχαστα όλοι μαζί».\nΤο Καρναβάλι, ούτως ή άλλως, είναι από τη φύση του περίοδος ξεφαντώματος και γλεντιού, με κατάργηση των κανονικών συμβάσεων συμπεριφοράς, οπότε έχετε κάθε δικαίωμα να το ευχαριστηθείτε με την καρδιά σας, προσφέροντας ταυτόχρονα πολύτιμες τρυφερές αναμνήσεις και χαρούμενες εμπειρίες στα παιδιά σας.\n«Τα παιδιά υποδύονται ρόλους, ήδη από τη νηπιακή τους ηλικία», αναφέρει ο κύριος Καφαντάρης. Παίζουν τον γιατρό, τον βασιλιά, τη μαγείρισσα, την πριγκίπισσα ή τον κομάντο. Η μεταμφίεση τις Απόκριες τα κάνει ακόμα πιο χαρούμενα και βάζει τη φαντασία τους σε εγρήγορση.\nΤα αγόρια συνήθως, επιλέγουν κάποια πρότυπα δύναμης και εξουσίας, ενώ τα κορίτσια προτιμούν όμορφες, γλυκές φιγούρες ή διάσημες σταρ. Το να επιλέξει ο γιος σας μια στολή πολεμιστή, δεν σημαίνει πως είναι πολεμοχαρής. Έχει την ανάγκη να ενσαρκώσει μέσα από τη μεταμφίεσή του κάτι που δεν μπορεί να κάνει στην καθημερινότητά του.\nΚαι αν δεν μπορεί να νικήσει τα μυθικά τέρατα, η στολή του πολεμιστή τού αφήνει την ικανοποίηση πως μπορεί και εκείνος να διεκδικήσει κάτι περισσότερο από τον μεγάλο αδελφό ή τους γονείς του.\nΚάτι παρόμοιο ισχύει και για τα κορίτσια. Αν η κόρη σας προτιμά να ντυθεί νίντζα αντί για γλυκιά πριγκίπισσα, μην ανησυχείτε. Η στολή θα της μεταδώσει τη δύναμη που αισθάνεται πως της λείπει εξαιτίας της μικρής της ηλικίας και θα τη βοηθήσει να εκτονωθεί. Μην ξεχνάμε πως η έλλειψη δύναμης που τόσο έντονα αισθάνονται τα παιδιά, ξεπερνιέται μέσα από μια μεταμφίεση για λίγες ώρες ή με κάποιες συμβολικές πράξεις στο παιχνίδι τους.\n… και η σημασία τους\n«Αν και τις περισσότερες φορές, η επιλογή της στολής δηλώνει απλά τη διάθεση του παιδιού το συγκεκριμένο χρονικό διάστημα, μπορούμε να επισημάνουμε μερικά χαρακτηριστικά που εκφράζουν περισσότερα στοιχεία του χαρακτήρα τους», συμπληρώνει ο κύριος Καφαντάρης.\nΣτολές ευφάνταστες & πολύχρωμες ή λιτές & σε παλ χρώματα\nΟι εντυπωσιακές στολές μπορεί να επιλέγονται από παιδιά συνεσταλμένα, ντροπαλά, που σε άλλες συνθήκες δεν θέλουν να βρίσκονται στο επίκεντρο. Αν το παιδί σας επιλέξει μια στολή με έντονα χρώματα, μάλλον θέλει να εκφράσει αυτές τις ημέρες την ανάγκη του για εξωστρέφεια και χαρά.\nΠολύ συχνά βλέπουμε, ένα παιδί με έντονη κοινωνικότητα και ανοιχτό χαρακτήρα να επιλέγει μια στολή απλή και λιτή. Με τον τρόπο αυτό θέλει να βιώσει τα αντίθετα στοιχεία τού χαρακτήρα του και από εκεί που είναι η ψυχή της παρέας να παρακολουθεί τα δρώμενα μπαίνοντας σε έναν εντελώς διαφορετικό ρόλο.\nΑν τα παιδιά σας επιλέξουν μια στολή αντίθετη του φύλου τους, δεν σημαίνει οπωσδήποτε ότι εκφράζουν κάποια υποσυνείδητη αντίθεση προς αυτό. Για παράδειγμα, όταν τα αγόρια ντύνονται κορίτσια έχουν τη διάθεση να εκφράσουν τα αλτρουιστικά τους αισθήματα και την κατανόηση προς το άλλο φύλο.\nΌταν τα κορίτσια επιλέγουν να προσποιηθούν μια αγορίστικη φιγούρα, τότε θέλουν να εκφράσουν περισσότερο τον δυναμισμό και την ανάγκη τους για ανεξαρτησία. Βεβαίως, υπάρχουν φορές που αυτή η επιθυμία έχει “διαφυλικό” στόχο και καλό είναι να διερευνηθεί με σοβαρότητα η εικόνα που έχει το παιδί για τον εαυτό του με αφορμή τη στολή που ζητάει, ιδίως εάν το παιδί έχει αιφνιδιάσει και άλλες φορές τους γονείς του, υιοθετώντας πρότυπα του αντίθετου φύλου.\nBaby boom ή σούπερμαν\nΤο παιδί σας διάλεξε να ντυθεί μπέμπης, μπέμπα ή νήπιο; Η επιλογή του υποδηλώνει την εσωτερική του ανάγκη για ακόμα περισσότερη στοργή, φροντίδα και προστασία.\nΣε μερικές περιπτώσεις αυτό μπορεί να είναι και επακόλουθο της ανασφάλειας που αισθάνεται με την έλευση ενός νέου μέλους στην οικογένεια (αδελφού, αδελφής).\nΤα παιδιά που θέλουν να ζήσουν πιο έντονα την καθημερινότητά τους, είναι πολύ πιθανόν να επιλέξουν μια στολή σούπερ-ήρωα. Με αυτόν τον τρόπο εκφράζουν τη διάθεσή τους για περιπέτεια, καθώς και την ανάγκη να τους θαυμάσουν για τη δύναμη και την αξία τους.\nΚαι στις δύο περιπτώσεις, δηλώνουν την επιθυμία τους να σώσουν τον κόσμο πολεμώντας το κακό.\nCelebrity, cartoons ή τρυφερή γατούλα\nΔιαλέγοντας να αναπαραστήσουν κάποιο διάσημο σταρ ή το αγαπημένο τους cartoon, θέλουν να δείξουν πως είναι μέσα στα πράγματα και παράλληλα εκφράζουν τον θαυμασμό τους σε κάποια χαρακτηριστικά του προσώπου που έχουν επιλέξει.\nΕάν πάλι, επιλέξουν κάποια εμφάνιση από το ζωικό βασίλειο, τότε κάθε στολή εκφράζει και το κύριο χαρακτηριστικό του ζώου. Για παράδειγμα η γάτα μαρτυρά ανάγκη για ανεξαρτησία ή κοκεταρία, το λιοντάρι έκφραση δύναμης και κυριαρχίας, ο σκύλος παιχνίδι και αφοσίωση.\nΕάν το παιδί σας είναι σχετικά μικρό σε ηλικία, είναι σκόπιμο να προσέξετε ορισμένα σημεία στις αποκριάτικες στολές τους, ώστε να μην διατρέξει τον παραμικρό κίνδυνο για τυχόν ατυχήματα.\nΓια παιδιά μέχρι 7 ετών προσέξτε να μην υπάρχουν κορδόνια στην περιοχή της κουκούλας και του λαιμού.\nΜεταξύ 7 και 12 ετών τα κορδόνια γύρω από την κουκούλα και τον λαιμό πρέπει να είναι ελεύθερα.\nΦροντίστε οι κόπιτσες και οι παραμάνες να είναι καλά καλυμμένες ανάμεσα στα υφάσματα, ώστε να μην ενοχλούν.\nΤα μακριά κρόσσια και οι ασύμμετρες άκρες μπορούν να κάνουν το παιδί να μπλεχτεί γύρω από τα πόδια του, σε αιχμηρές γωνίες ή ακόμα και στο κλείσιμο μιας πόρτας, οπότε καλό είναι να αποφεύγονται.\nΟι μεγάλες και σφιχτές ζώνες, η πολύωρη κάλυψη του κεφαλιού με μια μάσκα ή ακόμα και κάποια βαριά αξεσουάρ δημιουργούν έλλειψη άνεσης και κάνουν τα παιδιά να δυσανασχετούν, χάνοντας τη χαρά του παιχνιδιού.\nΙγνάτιος Καφαντάρης, ψυχίατρος παιδιών και εφήβων


Αν θες να πας μακριά, πήγαινε με άλλους. | AndriakiPress\nΤην πρόκριση συμμετοχής της Ελλάδας στους Ολυμπιακούς Αγώνες νέων του 2018 στην Αργεντινή κέρδισε ο αθλητής του Ναυτικού Ομίλου Άνδρου Λεωνίδας Δ. Τσορτανίδης με την κατάκτηση της 3ης θέσης στο Παγκόσμιο Πρωτάθλημα νέων Techno Plus που ολοκληρώθηκε στις 20 Ιουλίου 2017.\nΕξαιρετική ήταν η εμφάνιση του μικρότερου αδελφού του Πέτρου που τερμάτισε στην 15η θέση της γενικής κατηγορίας σε σύνολο 95 αθλητών.\nΑξίζουν τα θερμά συγχαρητήρια στα παιδιά του Ν.Ο.Α που μας έκαναν για μια ακόμη φορά υπερήφανους σαν Ανδριώτες αλλά και σαν Έλληνες, ανοίγοντας καινούριους δρόμους για το υψηλότερο βάθρο του αθλητισμού.\nΘερμά συγχαρητήρια αξίζουν όμως και στην δεκαμελή οικογένεια Τσορτανίδη που αγωνίζεται σαν μια γροθιά. Όλοι για τον έναν, ένας για όλους και όλοι για όλους, αποδεικνύοντας στην πράξη πως αρκεί να θέλει κανείς, αρκεί να το θέλει με όλη τη δύναμη της ψυχής του… Παράλληλα η οικογένεια Τσορτανίδη δίνει έμπρακτο το παράδειγμα της ενότητας που οδηγεί στην αλληλοβοήθεια καταλήγοντας στο στόχο.\n«Αν θες να πας γρήγορα, πήγαινε μόνος. Αν θες να πας μακριά, πήγαινε με άλλους.» λέει μια παλιά ινδική παροιμία. Μια παροιμία που θα πήγαινε το νησί μας πολύ μακρύτερα αν την κάναμε πράξη στις καθημερινότητές μας.\n«Να δουλέψουμε όλοι» σχολίασε πρόσφατα νεαρή επιχειρηματίας που δραστηριοποιείται στην Άνδρο. «Να συνεργαστούμε. Θα τα καταφέρουμε καλύτερα. Μην με αποκλείετε χωρίς να ρωτήσετε» συνέχισε και κατέληξε: «Έχουμε χάσει το στόχο μας, μας ενωμένοι μπορούμε. Όχι ο καθένας μόνος».\nΗ επιτυχία του Λεωνίδα Τσορτανίδη, και το τι μπορεί να επιτύχει μια δεκαμελής οικογένεια που αγωνίζεται, στην περίοδο της ηθικής και οικονομικής κρίσης που διανύουμε.\nΗ αγωνία και έκκληση της ανδριώτισσας επαγγελματία για ενότητα θα μπορούσαν ίσως να είναι η απάντηση στην προσπάθεια των νέων αλλά και όλων όσοι δραστηριοποιούνται μόνιμα στο νησί μας.\nΑπαντώντας σε σχόλιο του φίλου Γιάννη Ζιώτη που βιώνει την Άνδρο σε όλες τις εκφάνσεις της καθημερινότητάς της: Μόνο με την συνεργασία και την ενότητα θα έρθει καλοκαίρι.


Μπάνσκο | 18-24 Magazine\nΤο Μπάνσκο ιδιαίτερα τα τελευταία χρόνια, βρίσκεται στις πρώτες επιλογές των χειμερινών παραθεριστών, οι οποίοι το επιλέγουν για πάρα πολλούς λόγους! Εκτός από το υπερσύγχρονο χιονοδρομικό στο οποίο μπορείτε να σπαταλήσετε αρκετές ώρες εξασκώντας τις ...\nΤο Μπάνσκο είναι μια πόλη 9.212 κατοίκων στους πρόποδες του όρους Πίριν της Βουλγαρίας σε υψόμετρο 925 μέτρων με πολύ παλιά ιστορία καθώς οι πρώτοι κάτοικοι της περιοχής χρονολογούνται περίπου στο 100 π.Χ. Τα τελευταία ...\nΠοιος δε θα ήθελε μία εκδρομούλα στον τοπ χειμερινό προορισμό του Μπάνσκο; Σίγουρα κανείς δε θα αρνιότανε μερικές μέρες χαλάρωσης στην όμορφη πόλη της Βουλγαρίας. Οι καλές διακοπές όμως απαιτούν και την κατάλληλη διαμονή. Σ’ ...\nΣκέφτεσαι να επισκεφτείς το Μπάνσκο και αναρωτιέσαι τι μπορείς να κάνεις εκεί; Σου έχουμε την απάντηση. Οι επιλογές σου πολλές:!! Πέρα από το ski σε ένα από τα πιο σύγχρονα χιονοδρομικά κέντρα της Ευρώπης, την ...\nΜπάνσκο! Ένα όνομα, ένας προορισμός, πολύ ποτό και χιλιάδες ιστορίες για την νυχτερινή ζωή του! Το πασίγνωστο χειμερινό θέρετρο της Βουλγαρίας το οποίο έχει συνδυάσει το όνομά του με την απόλυτη διασκέδαση θεωρείται ίσως ο ...\nΗ μανία των selfie δεν έχει τελειωμό. Κι αν το 2014 την τιμητική του είχε το περίφημο «selfie stick», με το οποίο οι χρήστες μπορούσαν να βγάλουν την τέλεια «αυτό-φωτογραφία» όπου κι αν βρίσκοντουσαν,ένα gadget ...


Γιακουμάκης: «Ο Παναθηναϊκός έχει πολύ ταλέντο, θέλει πλαισίωση με εμπειρους και ποιοτικούς» | SDNA\nΓιακουμάκης: «Ο Παναθηναϊκός έχει πολύ ταλέντο, θέλει πλαισίωση με εμπειρους και ποιοτικούς»\nΟ Γιώργος Γιακουμάκης, ο οποίος αποχωρεί με μεταγραφή από την Φένλο, μίλησε για την αναμέτρηση του Παναθηναϊκού με την ομάδα του, ενώ τόνισε ότι το τριφύλλι πρέπει να αποκτήσει παίκτες έμπειρους και ποιοτικούς, οι οποίοι θα πλαισιώσουν τους ταλαντούχος νεαρούς. Αποστολή στην Ολλανδία: Κώστας Μανωλιουδάκης.\nΟ πρώτος σκόρερ του ολλανδικού πρωταθλήματος, Γιώργος Γιακουμάκης, μίλησε στους απεσταλμένους του Τύπου στην Ολλανδία και αναφέρθηκε στα όσα είδε από τον Παναθηναϊκό στο φιλικό με την Φένλο.\nΟ Έλληνας επιθετικός, ο οποίος ετοιμάζεται να κάνει το επόμενο βήμα στην καριέρα του, στάθηκε στο ταλέντο που έχουν οι πράσινοι, αλλά τόνισε ότι αυτό πρέπει να πλαισιωθεί με την εμπειρία και ποιότητα.\nΠαράλληλα, ανέφερε ότι για να φτιάξει ένα δυνατό σύνολο το τριφύλλι θα χρειαστεί χρόνος και υπομονή, μέχρι δηλαδή να βρει ρυθμό η ομάδα.\nΑναλυτικά όσα είπε ο Γιακουμάκης στους απεσταλμένους του Τύπου στην Ολλανδία:\nΓια το σχόλιό του για τον αγώνα του Παναθηναϊκού με τη Φένλο: «Περίμενα να δω λίγο πιο ανταγωνιστικό τον Παναθηναϊκό, ειδικά στο δεύτερο ημίχρονο. Βεβαίως, αυτά τα ματς για να λέμε τα πράγματα ως έχουν, δεν μπορούν να αποτελούν κριτήριο. Είναι παιχνίδια προετοιμασίας, δεν μπορεί καμία ομάδα να είναι στο 100%. Θέλει χρόνο και υπομονή. Είναι μία μεγάλη ομάδα. Πάντα χαίρομαι όταν βλέπω τις μεγάλες ελληνικές ομάδες να έρχονται εδώ στην Ολλανδία, στο “σπίτι” μου και τις φιλοξενούμε. Σίγουρα ο Παναθηναϊκός θέλει ακόμη δουλειά, αλλά έχω την αίσθηση από αυτό που είδα πως θα πάει πολύ καλά τη νέα χρονιά. Σε ότι αφορά τη Φένλο, ελπίζω να πρωταγωνιστήσει φέτος στη δεύτερη κατηγορία και εύχομαι να μπορέσω να βοηθήσω κι εγώ με τον τρόπο μου με μία καλή μεταγραφή που θα της προσφέρει ένα πολύ καλό ποσό, για να κάνει όσες κινήσεις χρειάζονται για να επιστρέψει στην Eredivisie».\nΓια το τι αίσθηση του άφησε ο Παναθηναϊκός, με την αλλαγή της τεχνικής ηγεσίας και την παρουσία του Ιβάν Γιοβάνοβιτς στο «τιμόνι» του: «Η γνώμη μου είναι πως ο Παναθηναϊκός έχει πολύ ταλέντο και ποιότητα στις μικρές ηλικίες. Το ζητούμενο είναι αυτά τα παιδιά να μπορέσει να τα πλαισιώσει με ορισμένους ακόμη πιο ποιοτικούς και έμπειρους παίκτες, για να μπορέσουν να βελτιωθούν και οι ίδιοι και να τραβήξουν συνολικά την ομάδα προς τα πάνω. Αν το κάνει, πιστεύω ότι μπορεί να φτιάξει ένα πάρα πολύ δυνατό σύνολο και θα μπορέσει να πετύχει πολύ σημαντικά πράγματα στο μέλλον. Βεβαίως όλο αυτό χρειάζεται υπομονή και στήριξη και στον προπονητή και στους παίκτες».\nΓια το γεγονός ότι δεν έπαιξε ο ίδιος στο φιλικό με τον Παναθηναϊκό: «Δεν είχα κάποιο θέμα τραυματισμού και δεν έπαιξα στο συγκεκριμένο φιλικό. Απλώς είμαι σε συνεννόηση με τη διοίκηση της ομάδας πως θα ήταν καλύτερα να “προστατευτώ” από τα ματς για παν ενδεχόμενο, διότι έχουμε συμφωνήσει με το κλαμπ να πάρω μεταγραφή τις επόμενες ημέρες. Περιμένουν να πάρουν κάποια χρήματα από μένα με τη μεταγραφή μου σε μία άλλη ομάδα».\nΓια το πότε θα υπάρχουν οριστικές εξελίξεις γύρω από τη μεταγραφή του: «Θέλω να πιστεύω ότι εντός μίας εβδομάδας με δέκα μέρες το πολύ θα έχουμε κάποια σημαντικά νέα, με επίσημες προτάσεις. Δεν γνωρίζω ακόμη που. Υπάρχει πιθανότητα και για εντός, αλλά και για εκτός Ολλανδίας. Υπάρχουν αρκετές συζητήσεις, ελπίζω να τελειώσουμε σύντομα».


ΙΣΤΟΡΙΑ ΤΗΣ ΕΛΛΗΝΙΚΗΣ ΝΕΟΛΑΙΑΣ: ΒΑΓΓΕΛΗΣ ΓΕΡΜΑΝΟΣ-Συνέντευξη (Πρώτο Μέρος)\nΒΑΓΓΕΛΗΣ ΓΕΡΜΑΝΟΣ-Συνέντευξη (Πρώτο Μέρος)\nΤα παιδικά του χρόνια. Οι σπουδές στη Μαθηματική Σχολή στο Πανεπιστήμιο της Θεσσαλονίκης. Η συγκατοίκηση με τον Παύλο Σιδηρόπουλο. Οι Διόσκουροι και η συνεργασία με τον Διονύση Σαββόπουλο. Ο πρώτος μεγάλος δίσκος ΤΑ ΜΠΑΡΑΚΙΑ\nΒΑΓΓΕΛΗΣ ΓΕΡΜΑΝΟΣ- Συνέντευξη στον Μ.Νταλούκα (Πρώτο Μέρος) by Manolis Daloukas on Mixcloud\nat 11:24:00 π.μ.\nLabels: ΓΕΡΜΑΝΟΣ Βαγγέλης\nΑνώνυμος 27 Μαρτίου 2014 - 12:49 μ.μ.\nΜΝ άφηνε τους ανθρώπους να μιλήσουν, να πουν μόνοι τους εκείνο που έχουν να πουν.\nΔιακόπτεις συνέχεια, εκεί που πάει να πει κάτι με ειρμό τον κόβεις.\nΟι συνεντεύξεις πρώτα απ' όλα είναι για να ακούσουμε τι έχει να πει ο εκάστοτε συνεντευξιαζόμενος.\nThiseas 29 Οκτωβρίου 2014 - 2:24 π.μ.\nΤο πρώτο μουσικό όργανο που έπιασε στα χέρια του ο Βαγγέλης ήταν το τύμπανο των μαθητικών παρελάσεων ! Οι έξη τυμπανιστές του σχολείου ( ιδιωτικό αυστηρό , μα καλό σχολείο την δεκαετία του 50 στα Καμίνια του Πειραιά , δυο βήματα από το διώροφο σπίτι που έμενε ) είμαστε εγώ , ο Γιώργος Ρενιέρης , ο Νίκος Χανιώτης , ο Βασίλης Πετρόγκωνας , ο Δημήτρης Λουμπάκος δυο χρόνια μεγαλύτεροι και ο Βαγγέλης ο μικρότερος , αλλά στο ανάστημα εύσωμος τόσο που τον έκανες για συνομήλικό μας ! Μόνο που τότε το Γερμανός , του το λέγαμε για παρατσούκλι γιατί ήταν ξανθός ! Το έκανε το καλλιτεχνικό του ! Έχω φωτογραφία με δυο από τους έξη ( όχι ο Βαγγέλης ) μπλε κοντό παντελονάκι , μπλε σακάκι ,γάντια λευκά και καπέλο μπλε σαν στρατιωτικό με το σήμα του σχολείου μπροστά πάνω από το γείσο κεντημένο , και τα τύμπανα κρεμασμένα κάτω από το στήθος , όλο καμάρι ......Υγ Φιλικούς χαιρετισμούς από έναν συμμαθητή του δημοτικού σχολείου στον Βαγγέλη ....


935 blog: Το πρώτο ραδιόφωνο της Λακωνίας!: 84 νεκροί τις τελευταίες τρεις ημέρες από την εξέγερση στη Λιβύη.\n84 νεκροί τις τελευταίες τρεις ημέρες από την εξέγερση στη Λιβύη.\n19 Φεβρουαρίου 2011.\nΤουλάχιστον 84 διαδηλωτές έχουν χάσει την ζωή τους από τις λιβυκές δυνάμεις ασφαλείας τις τρεις τελευταίες ημέρες, σύμφωνα με το Παρατηρητήριο Ανθρωπίνων Δικαιωμάτων (Human Rights Watch)....Ο υπολογισμός των θυμάτων βασίζεται σε τηλεφωνικές συνεντεύξεις με το νοσοκομειακό προσωπικό, καθώς και με αυτόπτες μάρτυρες, ανέφερε το HRW σε ανακοίνωση στην ιστοσελίδα του....«...Οι αρχές της Λιβύης πρέπει να σταματήσουν αμέσως τις επιθέσεις εναντίον ειρηνικών διαδηλωτών και να τους προστατεύσουν από τις επιθέσεις φιλοκυβερνητικών ενόπλων ομάδων» προσθέτει η ανακοίνωση.\n«...Οι δυνάμεις ασφαλείας του Καντάφι πυροβολούν κατά πολιτών της Λιβύης και σκοτώνουν πολλούς ανθρώπους απλώς επειδή ζητούν αλλαγή και υπευθυνότητα» δήλωσε ο Τζο Στορκ, αναπληρωτής διευθυντής του HRW για την Μέση Ανατολή και την Βόρειο Αφρική.\n«Οι λιβυκές αρχές πρέπει να επιτρέψουν στους ειρηνικούς διαδηλωτές να εκφραστούν» πρόσθεσε.\n...Σαράντα έξι άνθρωποι έχουν βρει το θάνατο τις τελευταίες 72 ώρες στη Λιβύη, ανακοίνωσε η μη κυβερνητική οργάνωση Διεθνής Αμνηστία χθες Παρασκευή, η οποία κατηγόρησε τις λιβυκές αρχές ότι έχουν δώσει εντολή στην αστυνομία να ανοίγει πυρ αδιακρίτως εναντίον διαδηλωτών.\n...Πηγές με τις οποίες ήλθε σε επαφή η ΜΚΟ στο νοσοκομείο αλ Τζάλα στη Βεγγάζη (ανατολική Λιβύη) ανέφεραν πως τα θύματα στην πλειοψηφία τους έφεραν τραύματα από σφαίρες στο κεφάλι, στο στήθος και στο σβέρκο, τονίζει ανακοινωθέν της Αμνηστίας.\n«...Αυτή η ανησυχητική αύξηση του απολογισμού των νεκρών και η φύση των τραυμάτων τους καταδεικνύουν ότι οι υπηρεσίες ασφαλείας έχουν λάβει άδεια να χρησιμοποιούν θανατηφόρα ισχύ έναντι άοπλων διαδηλωτών που καλούν να υπάρξει πολιτική αλλαγή», σημείωσε ο Μάλκολμ Σμαρτ, διευθυντής του τμήματος Μέσης Ανατολής και Βόρειας Αφρικής της Διεθνούς Αμνηστίας, όπως αναφέρει η ανακοίνωση.\n«...Οι λιβυκές αρχές πρέπει να χαλιναγωγήσουν τις δυνάμεις ασφαλείας τους αμέσως. Εκείνοι που είναι υπεύθυνοι για δολοφονίες και τη χρήση υπερβολικής βίας -τόσο αυτοί που προέβησαν στις πράξεις αυτές όσο και εκείνοι που τις διέταξαν- πρέπει να κατονομαστούν και να προσαχθούν στην δικαιοσύνη», πρόσθεσε.\n...Κατά τις πηγές στο νοσοκομείο αλ Τζάλα που επικαλείται η Αμνηστία 28 άνθρωποι σκοτώθηκαν στις διαδηλώσεις της Πέμπτης στη Βεγγάζη και πάνω από 110 άλλοι τραυματίστηκαν, ενώ τουλάχιστον τρεις ακόμα άνθρωποι σκοτώθηκαν στις διαδηλώσεις της Παρασκευής.\n...Τουλάχιστον 15 άλλοι άνθρωποι σκοτώθηκαν επίσης την Πέμπτη στην αλ Μπάιντα, στο ανατολικό τμήμα της χώρας, την «ημέρα της οργής» εναντίον του καθεστώτος του συνταγματάρχη Μουάμαρ Καντάφι, ο οποίος βρίσκεται στην εξουσία από το 1969...(ΑΠΕ)\nΑναρτήθηκε από 935 blog στις 6:35 π.μ.


Το BMW Group στο Διεθνές Σαλόνι Αυτοκινήτου της Φρανκφούρτης 2015 (IAA).\nWed Aug 12 09:15:29 CEST 2015 Δελτίο τύπου\nΤο BMW Group θα δώσει το παρών στο φετινό Σαλόνι Αυτοκινήτου της Φρανκφούρτης, 15 – 27 Σεπτεμβρίου με ένα περίπτερο μοναδικής αρχιτεκτονικής που προάγει σε νέα επίπεδα το σύγχρονο experiential μάρκετινγκ. Υπό την ομπρέλα του BMW Group, οι μάρκες BMW, MINI και Rolls-Royce θα προβάλλουν τις ισχυρές, ανεξάρτητες ταυτότητές τους με στυλ.\nAttachments(1x, ~147,89 KB)\nΜόναχο. Το BMW Group θα δώσει το παρών στο φετινό Σαλόνι Αυτοκινήτου της Φρανκφούρτης, 15 – 27 Σεπτεμβρίου με ένα περίπτερο μοναδικής αρχιτεκτονικής που προάγει σε νέα επίπεδα το σύγχρονο experiential μάρκετινγκ.\nThe BMW Group at the 2015 Frankfurt International Motor Show (IAA) PDF, EL, 147,89 KB\nFurther News for: Εταιρικά · Παρουσιάσεις, εκθέσεις αυτοκινήτων · Πωλήσεις και μάρκετινγκ


Το «Μακαριονήσι» της Βέα Κάιζερ | Κοινωνία & Πολιτισμός | DW | 07.08.2015\nΤο «Μακαριονήσι» της Βέα Κάιζερ\nΗ νεαρή Αυστριακή συγγραφέας Βέα Κάιζερ ξετυλίγει τις ιστορίες των ηρώων του νέου της μυθιστορήματος σε ένα φανταστικό νησί στην Ελλάδα της κρίσης. «Το Μακαριονήσι» κυκλοφόρησε τον Μάιο.\nΤο συγγραφικό ντεμπούτο της 26χρονης Αυστριακής συγγραφέως Βέα Κάιζερ με το μυθιστόρημα «Ποπ με πνευστά ή Πώς ήρθε η επιστήμη στα βουνά» (Blasmusikpop oder Wie die Wissenaschaft in die Berge kam) απέσπασε κολακευτικά σχόλια τόσο από το αναγνωστικό κοινό όσο και από τους κριτικούς. Το 2014 αναδείχθηκε σε συγγραφέα της χρονιάς της Αυστρίας, γεγονός που αύξησε το αίσθημα προσμονής για το επόμενο βιβλίο της. «Το Μακαριονήσι ή η Νήσος των Μακάρων» (Makarionissi oder Die Insel der Seligen) κυκλοφόρησε τελικά τον φετινό Μάιο από τον εκδοτικό οίκο Kiepenheuer & Witsch. Πρόκειται για το δεύτερο ογκώδες οικογενειακό μυθιστόρημα, που όπως και το πρώτο της εκτυλίσσεται εν μέρει στα βουνά. Αυτή τη φορά όμως όχι στις Άλπεις, αλλά σε ένα απομακρυσμένο ελληνικό χωριό στα σύνορα με την Αλβανία.\nΗ Ελένη και ο Λευτέρης\nΣτα βουνά μεταξύ Ελλάδας και Αλβανίας\nΕκεί συναντούμε τον Λευτέρη και την Ελένη, δύο ξαδελφάκια που μεγαλώνουν μαζί και νιώθουν ότι είναι πλασμένοι ο ένας για τον άλλο με τον γάμο τους να θεωρείται δεδομένος. Ωστόσο, όσο πλησίαζε αυτή τη στιγμή γινόταν σαφές ότι η όλη υπόθεση θα κατέληγε σε φιάσκο. Η Ελένη και ο Λευτέρης αγαπιούνται, είναι όμως εντελώς ασύμβατοι χαρακτήρες. Η απείθαρχη, άγρια και εγωκεντρική Ελένη γίνεται ορκισμένη κομμουνίστρια, πληρώνοντας τις πεποιθήσεις της με σύλληψη και βασανιστήρια κατά τη διάρκεια της δικτατορίας. Από την άλλη πλευρά ο Λευτέρης είναι καλόβολος, εργατικός και μάλλον αδιάφορος για τα πολιτικά.\nΟι δυο τους κατορθώνουν να φύγουν για τη Γερμανία. Ο Λευτέρης γίνεται εργάτης σε ένα εργοστάσιο ελαστικών στο Χίλντεσχαϊμ, όπου προσαρμόζεται αδιαμαρτύρητα στον φιλόπονο τρόπο ζωής των Γερμανών. Αντιθέτως η Ελένη ταλαιπωρείται με τη δυσκολία της νέας γλώσσας και απεχθάνεται τον γκρίζο και βροχερό γερμανικό χειμώνα.\nΤο μοιραίο δεν αργεί να έρθει. Οι δύο ερωτεύονται άλλους. Αυτός τη δεσποινίδα Τρούντι Χασελμπάχερ, τη γοητευτική δασκάλα γερμανικών, και αυτή τον ανερχόμενο μουσικό αστέρα της ροκ Ότο, ο οποίος έμελε να γίνει ο πατέρας του πρώτου της παιδιού. Κατά την επιστροφή της στο χωριό για τη γέννα η Ελένη ισχυρίζεται ότι πατέρας του παιδιού είναι ο «άπιστος» Λευτέρης, πάνω στον οποίο πέφτει ομόθυμα το ανάθεμα της μικρής κοινωνίας.\nΠαρέλαση χαρακτήρων σε εννέα «ραψωδίες»\nΗ Αυστριακή συγγραφέας Βέα Κάιζερ\nΗ Βέα Κάιζερ συνοδεύει τις μπερδεμένες διαδρομές των ηρώων της με μια ζωηρή, γεμάτη φαντασία διήγηση. Ο Λευτέρης εγκαθίσταται κάποια στιγμή με την αγαπημένη του Τρούντι στη μικρή αυστριακή πόλη Ζανκτ Πόλτεν, όπου ανοίγουν ένα πετυχημένο ελληνικό εστιατόριο. Η Ελένη γνωρίζει μια νέα αγάπη στο Σικάγο. Τελικά όμως βρίσκει τη δική της Νήσο των Μακάρων στο… Μακαριονήσι, ένα φανταστικό ελληνικό νησί όπου αργότερα θα έρθουν στον κόσμο και τα εγγόνια της Ελένης.\nΌπως και στο πρώτο της μυθιστόρημα, έτσι και στο «Μακαριονήσι» παρελαύνει μια πλειάδα χαρακτήρων και παράπλευρες ιστορίες μπολιάζονται στον κύριο αφηγηματικό κορμό του βιβλίου. Το πάθος της συγγραφέως -η οποία, σημειωτέον, σπουδάζει Αρχαία Ελληνικά στη Βιέννη- για την ελληνική μυθολογία φανερώνεται σε πολλούς υπαινιγμούς και στοιχεία της διήγησης. Χαρακτηριστικό είναι ότι δεν χωρίζει το βιβλίο της σε κεφάλαια αλλά σε εννέα ραψωδίες.\nΔιαβάστε ένα απόσπασμα του νέου βιβλίου της Βέα Κάιζερ στα ελληνικά κάνοντας κλικ #link:http://diablog.eu/el/logotechnia/vea-kaiser-makarionissi/:εδώ.#\nΑποσπάσματα από το «Μακαριονήσι» στα ελληνικά\nΛέξεις κλειδιά Μακαριονήσι, Βέα Κάιζερ, αυστριακή λογοτεχνία\nΜόνιμος σύνδεσμος http://p.dw.com/p/1GBfp


Οι 10 καλύτερες προσφορές για ξενοδοχεία - Denman\nΟι καλύτερες προσφορές ξενοδοχείων - Denman, Νέα Νότια Ουαλία\nDenman - Προσφορές ξενοδοχείων\n4 από 4 επιχειρήσεις είναι διαθέσιμες (Denman)\nDenman: Άλλα ξενοδοχεία εκεί κοντά (28)\n23,3 χλμ. από Denman\n23,4 χλμ. από Denman\n23,6 χλμ. από Denman\n23,8 χλμ. από Denman\n32,1 χλμ. από Denman\n40,9 χλμ. από Denman\n41,8 χλμ. από Denman\n41,9 χλμ. από Denman\n49,6 χλμ. από Denman\n50,3 χλμ. από Denman\n50,7 χλμ. από Denman\n51,2 χλμ. από Denman\n64,2 χλμ. από Denman\n65,8 χλμ. από Denman\n66,0 χλμ. από Denman\n69,3 χλμ. από Denman\n70,7 χλμ. από Denman\n71,1 χλμ. από Denman\n71,4 χλμ. από Denman\n71,8 χλμ. από Denman


ΕΙΔΙΚΗ ΜΟΝΑΞΙΑ | SuperMomRocks\nΚείμενο: Σίσσυ Παπαδάκη\n«Δεν μας κάλεσαν ούτε μια φορά σε παιδικό πάρτι, ούτε σε γιορτές συγγενών. Ο Δημήτρης επέστρεφε πάντα κλαίγοντας από το σχολείο γιατί οι συμμαθητές του τον κορόιδευαν. Μια φορά μόνο βγήκε να παίξει με τα παιδιά της γειτονιάς και γύρισε πάλι κλαίγοντας. Μετά, απλώς τον έπαιρνα και πηγαίναμε μακριά, ακόμα και για να κάνει ποδήλατο. Δεν φταίνε τα παιδιά. Είναι και αυτό ένα θέμα ανατροφής και παιδείας». Ο Δημήτρης, ο γιος της Μαίρης, έχει νοητική καθυστέρηση. Η ίδια το κατάλαβε λίγο αργά, όπως λέει, και μαζί ανακάλυψε την απόλυτη έλλειψη πρόνοιας που υπάρχει, αλλά και πλευρές της κοινωνίας μας που ως τότε δεν είχε φανταστεί.\n« Όλα πρέπει να τα κάνεις μόνη» λέει. «Να αναγνωρίζεις το πρόβλημα, να βρεις ειδικούς, να επιλέξεις τον καταλληλότερο, να δεις ποιος είναι καλός, ποιος σε εκμεταλλεύεται, να τους πληρώσεις, να τους ελέγχεις». Η αποδοχή του προβλήματος είναι το σημαντικότερο και το δυσκολότερο, όπως λέει, βήμα: «Δύσκολα βλέπεις το πρόβλημα του παιδιού σου. Μέχρι περίπου τα 3,5 χρόνια του εγώ θεωρούσα πως έχω ένα υπερκινητικό παιδί και ο μπαμπάς του ούτε καν αυτό: ακόμα και τη νευρικότητά του την ερμήνευε ως δυναμισμό. Παραξενευόμουν, βέβαια, που καθυστερούσε πολύ να περπατήσει, να μιλήσει, να κάνει οτιδήποτε έκαναν άλλα παιδιά στην ηλικία του». Καθησύχαζε, όμως, πολύ εύκολα κάθε φορά που επισκεπτόταν τον παιδίατρο. «Μου έλεγε πως αυτά συμβαίνουν, πως ακόμα και τα όσα παρατηρούσα στην εξωτερική του εμφάνιση δεν ήταν περίεργα».\nΌταν ετοιμαζόταν να στείλει τον Δημήτρη στον παιδικό σταθμό, αποφάσισε να επισκεφθεί ένα κέντρο λογοθεραπείας. «Ούτε εκεί μου είπαν τίποτα. Απλώς μίλησαν για μια καθυστέρηση στην ανάπτυξη και αρνήθηκαν να τον αναλάβουν. Απευθύνθηκα, λοιπόν, σε ειδική αναπτυξιολόγο στο Παίδων. Η κυρία Θωμαΐδου ήταν ειλικρινής. Μου είπε πως το παιδί μου, στα τέσσερα σχεδόν, είχε νοημοσύνη μωρού έξι μηνών. Τρελάθηκα! Και το πρώτο που έκανα ήταν να πάρω τον Δημήτρη αγκαλιά και να πάω στον παιδίατρο. Ούρλιαζα από θυμό!»\nΜετά τον θυμό ήρθε η αποδοχή. Και μαζί της άρχισε να βελτιώνεται η κατάσταση. «Υπάρχει μια ψαλίδα που σιγά σιγά κλείνει. Στην αρχή η αναπτυξιολόγος μού είχε πει πως μπορεί να κλείσει και τελείως έως τα 15. Δεν συνέβη αυτό, αλλά ίσως έδωσε δύναμη το γεγονός ότι το πίστευα».\n«Με τα χίλια πρέπει να τρέχει όποιος μάθει πως το παιδί του έχει πρόβλημα. Κι όσο πιο γρήγορα το διαπιστώσει, τόσο καλύτερα. Και βεβαίως, όσο πιο γρήγορα το πάρει απόφαση. Δεν είναι εύκολο. Νομίζεις πως όλο και κάτι θα γίνει. Γι’ αυτό και ακόμα και το επίδομα που δικαιούται ο Δημήτρης έκανα δέκα χρόνια να το ζητήσω – άρνηση ήταν κι αυτό». Ακολουθώντας τις οδηγίες της αναπτυξιολόγου άρχισε να ψάχνει για ψυχολόγο ειδικευμένο στην πρώιμη παρέμβαση, εργασιοθεραπευτή, λογοθεραπευτή. Μετά τη δουλειά της, άρχιζε το τρέξιμο. «Χρειαζόταν υπομονή και κόπος για το παραμικρό. Αλλά στο κάθε βηματάκι μού φαινόταν σαν να μου προσέφεραν όλα τα καλά του κόσμου!»\nΟ Δημήτρης σε κανονικό δημοτικό σχολείο. «Ίσως ήταν λάθος αυτό», λέει τώρα η Μαίρη. «Αν πήγαινε σε ειδικό σχολείο δεν θα ένιωθε, τουλάχιστον, κάθε μέρα απόρριψη. Δεν θα πληγωνόταν από τους συμμαθητές του και δεν θα είχε να αντιμετωπίσει την αδιαφορία των δασκάλων». Ταμπουρωμένοι πίσω από τον όρο «παιδί με ειδικές ικανότητες», ο οποίος μπορεί να είναι «πολιτικώς ορθός», αλλά το μόνο που κάνει είναι να συσκοτίζει τα προβλήματα τα οποία αντιμετωπίζει ένας ανάπηρος, οι περισσότεροι εκπαιδευτικοί δήλωναν στη Μαίρη ότι δεν έδιναν ιδιαίτερη προσοχή στον γιο της μια και έτσι θα εξαναγκαζόταν να ανακαλύψει τις «ειδικές του ικανότητες». Πάντως, με πολύ κόπο και δασκάλα στο σπίτι ο Δημήτρης έμαθε να γράφει και να διαβάζει. Στα δώδεκα ήρθε η ώρα ενός ειδικού κέντρου επαγγελματικής κατάρτισης. Στην αρχή ασχολήθηκε με την κηπουρική, μετά άρχισε να μαθαίνει να δουλεύει τον πηλό. «Επί δύο χρόνια έφτιαχνε όλη την ημέρα ψαράκια! Φυσικά βαρέθηκε», εξηγεί η Μαίρη, «το μόνο στο οποίο τον ωφέλησε ήταν ότι γνώρισε δύο κοριτσάκια με τα οποία έκανε παρέα».\nΚατ’ οίκον εκπαίδευση\nΈτσι ξανάρχισε η αναζήτηση ανθρώπων και δραστηριοτήτων που θα μπορούσαν να βοηθήσουν τον Δημήτρη να προχωρήσει μερικά βήματα ακόμα. «Βρήκα έναν εργοθεραπευτή ο οποίος εφάρμοζε κι ένα πρόγραμμα όπου φοιτητές αναλάμβαναν, έναντι αμοιβής, να πηγαίνουν και ‘‘φιλικές’’ βόλτες με τα παιδιά, συνέχισα τα μαθήματα στο σπίτι, δοκιμάσαμε όλα τα σπορ, κάνει αγγλικά για να μπορεί να πηγαίνει μόνος στο σούπερ μάρκετ και να διαβάζει τις ονομασίες των προϊόντων. Αλλά αυτό που τον γοήτευσε είναι τα μαθήματα ζωγραφικής. Είναι πια όλη του η ζωή!» Τι θα γίνει αργότερα δεν το ξέρει. «Οι ελπίδες για επαγγελματική αποκατάσταση είναι ελάχιστες. Θεωρητικά, θα μπορούσε να δουλέψει σε κάποιον δήμο π.χ. Για να γίνει αυτό, όμως, θα έπρεπε να υπάρχει εκεί κάποιος που να έχει τον χρόνο και την υπομονή να τον εκπαιδεύσει. Δεν υπάρχει. Όπως δεν υπάρχει καμιά κρατική πρόνοια. Μόνο το σπίτι. Και πολλή μοναξιά, η οποία οφείλεται και στο γεγονός ότι η ίδια η κοινωνία μας δεν είναι ώριμη να δεχθεί ένα τέτοιο παιδί».\n← Μπόμπιρας μαγεύεται με τις αυτόματες πόρτες (video)\nΠατέρας και κόρη σε αιμομικτική σχέση διεκδικούν την κηδεμονία του παιδιού τους →


Ο Λούτσι δε θέλει να πεθάνει | Κεφ. 13ο: ποιός θα ήμουν αν δε σ’ είχα πλάι μου | Τα Νέα του Βελγίου\nΟ Λούτσι δε θέλει να πεθάνει | Κεφ. 13ο: ποιός θα ήμουν αν δε σ’ είχα πλάι μου\nEirini Sourgiadaki / Ιουνίου 3, 2014\nΈνα υπαρξιακό δράμα σε συνέχειες, εδώ στο δέκατοτρίτο του επεισόδιό του όπου: ο Λούτσι γυρνάει σπίτι και περιμένει. Περιμένει τον σκύλο (;) ονόματι Τζόζεφ Μπράουν. Και όσο περιμένει μπαίνει στην ίδια του τη ντουλάπα μέχρι να μάθει -και σε αυτό το επεισόδιο- άλλη μια μεγάλη αλήθεια. Από αυτές τις κρυφές που πονάνε.\nΤον Λούτσι από μικρό μόνο ένα πράγμα τον δυσκόλευε στη ζωή του: η πραγματικότητα. Με όλα τ’ άλλα δεν είχε κανένα πρόβλημα. Γι’ αυτό λίγα λεπτά αφότου σηκώθηκε και βγήκε έξω από την πιτσαρία του Πέπε, δεν είχε πια καμία διάθεση για τίποτα. Προσπάθησε για αρκετή ώρα να σκεφτεί κάτι που θα τον ευχαριστούσε, μια συναυλία, ένα ταξίδι, μια βουτιά στην πλάσμα οθόνη. Τίποτα. Προσπάθησε να ονειρευτεί, έκλεισε τα μάτια του προσπάθησε να δει κάτι. Ένα αυτοκίνητο παραλίγο να τον πατήσει και του κόρναρε επίμονα. Κανένα αίσθημα, κανένα αποτέλεσμα, ένιωθε κουρασμένος, για την ακρίβεια κατάκοπoς. Και κουραστικός. Δεν ήταν σε θέση να επιστρέψει στο σπίτι. Καμία νοσταλγία πια, κάπως σα να έιχε θεραπευτεί, κι αυτό ήταν ό,τι χειρότερο μπορούσε να του συμβεί. Έπρεπε όμως να πάει πίσω. Να πάει και να περιμένει τον Τζόζεφ Μπράουν.\nΈφτασε στο διαμέρισμα με βαρύ βηματισμό, του φάνηκε σαν αιώνας εκείνη η διαδρομή που είχε διανύσει χιλιάδες φορές στο παρελθόν και, πάνω που είχε βρει επιτέλους τον μόνο, ουσιώδη βραχυπρόθεσμο στόχο της ζωής του, να ψάξει δηλαδή τον Τζόζεφ Μπράουν, ξαφνικά όλα πάλι ανατρέπονταν. Ο Τζόζεφ θα ερχόταν σ’ αυτόν. Δεν είχε λοιπόν παρά να υποστεί την αφόρητη αναμονή. Για ακόμα μια φορά.\nΟ Λούτσι ήταν άνθρωπος της δράσης. Δεν μπορούσε να κάθεται άπραγος και να περιμένει απλώς κάποιον – για τον οποίον ενδιαφερόταν μεν, του ήταν ωστόσο ουσιάστικά άγνωστος δε – να περιμένει αυτόν τον κάποιον να ξεκλειδώσει την πόρτα του σπιτιού του όποτε ήθελε εκείνος, και να μπει μέσα αποφασισμένος να μιλήσει για ό,τι τον πονούσε περισσότερο. Μα καλά, πώς του είχε έρθει αυτή η βλακώδης ιδέα, να δώσει το κλειδί του; Τώρα έπρεπε να κάνει κάτι στο μεσοδιάστημα.\nΈτσι αποφάσισε να τακτοποιήσει λίγο την γκαρνταρόμπα του. Να κατεβάσει τα χειμωνιάτικα κοστούμια μιας και ο χειμώνας φαινόταν κοντά, και να αποσύρει στα ψηλότερα ράφια τα μπανιερά και τα ανάλαφρα λινά – δεν προβλεπόταν εξάλλου καμία εκδρομή, αλλά σε κάθε περίπτωση, ακόμα κι αν δεχόταν δηλαδή μια πρόταση, δεν είχε καμία μα καμία διάθεση. Έπρεπε να μάθει πρώτα την αλήθεια για τον κόσμο δια στόματος Τζόζεφ Μπράουν. Όλα τα άλλα θα ακολουθούσαν.\nΑνοίγοντας το διπλό κεντρικό φύλλο της τεράστιας ντουλάπας, παρατήρησε πως ένα αρκετά μεγάλο μέρος του εσωτερικού της ήταν άδειο. Ωστόσο αδυνατούσε να ανακαλέσει στη μνήμη του τι υπήρχε εκεί την τελευταία φορά, ήταν σχεδόν σίγουρος ότι τίποτα δεν έλειπε. Άλλο ένα μυστήριο λοιπόν, πιθανόν άλλο ένα κομμάτι που λείπει από το πάζλ της τεράστιας συνωμοσίας που έχει στηθεί εις βάρος του. Αποφάσισε να ελέγξει από κοντά. Έβγαλε τα παπούτσια του και μπήκε μέσα. Μπήκε στην ίδια του την ντουλάπα. Στο κενό της ντουλάπας του για την ακρίβεια. Ο χώρος ήταν λες και είχε δημιουργηθεί για εκείνον. Δεν μπορούσε να σταθεί όρθιος, αλλά όταν ήταν καθιστός, όλα ήταν ακριβώς στα μέτρα του. Ο Λούτσι κάθισε στον αναπαυτικό του χώρο, και έκλεισε την πόρτα, αφήνοντας μια μικρή χαραμάδα, όση το πάχος των δαχτύλων του, απ’ όπου έμπαινε ακόμα λίγο από το χαμηλό φως του δωματίου. Σχεδόν σκοτάδι.\nΈμεινε εκεί για λίγες στιγμές σκεφτικός, παρατήρησε πως όσο καθόταν χαλάρωνε, η μέση του είχε βολευτεί πολύ άνετα, δεν ένιωθε καμία ενόχληση πουθενά. Ακούμπησε το κεφάλι του πίσω, σε κάτι μαλακό που δεν τον απασχόλησε περισσότερο, και έκλεισε τα μάτια του.\nΊσως και να κοιμήθηκε για λίγο, εξάλλου η σχέση του πια με τον ύπνο παρέμενε διαταραγμένη και γλυκειά, ώσπου άκουσε την πόρτα να ανοίγει. Άνοιξε τα μάτια του μέσα στο σχεδόν σκοτάδι, μια σκιά φάνηκε. «Μείνε όπως είσαι», άκουσε τη φωνή του Τζόζεφ Μπράουν, και υπάκουσε. Ο Τζόζεφ μπήκε κι εκείνος στην ντουλάπα και κάθισε απέναντί. Ο Λούτσι ως τότε πίστευε πως δεν υπήρχε άλλος χώρος, πως είχε καταφέρει να χωρέσει τον εαυτό του ακριβώς μέσα στο σκοτεινό κενό, αλλά μάλλον η αντίληψή του τον είχε ξεγελάσει. «Συγγνώμη που άργησα», είπε ξανά ο Τζόζεφ. «Ελπίζω να με συγχωρέσεις κάποτε για όλα αυτά τα χρόνια που σε έκανα να περιμένεις». «Μα τι λες;», απόρησε ο Λούτσι, «Μόλις πριν λίγες ώρες ήμασταν μαζί στου Πέπε». Ο Τζόζεφ έγνεψε συγκαταβατικά και του τόνισε πως αυτά ήταν πια ασήμαντα και πως εκείνο που προέχει είναι το παρόν, το κοινό παρόν τους και οι στιγμές που μοιράζονταν τώρα οι δυό τους μέσα στο σχεδόν σκοτάδι. Ο Λούτσι συμφώνησε με μια κίνηση του κεφαλιού. «Ήθελα να σε ρωτήσω κάτι», ετοιμάστηκε να μπει στο θέμα που τόσο πολύ τον έτρωγε. Το ταλαιπωρημένο πρόσωπο του Τζόζεφ φαινόταν πολύ πιο ήρεμο σε αυτό το φωτισμό και ο Λούτσι νόμισε πως μπορούσε να δει την άυρα του γύρω από τη γέρικη σιλουέτα. Έπιασε την καρδιά του για να ελέγξει αν ήταν κι εκείνος τόσο ήρεμος όσο ο συνομιλητής του. Πράγματι. Ούτε χτύπος. Δεν ανησύχησε, το είχε συνηθίσει. «Αγαπητέ μου Λούτσι, δε θα σου μιλήσω πολύ. Ξέρω τι θες να με ρωτήσεις. Το κατάλαβα από την στιγμή που σηκώθηκες από την καρέκλα σου κι έφυγες από την πιτσαρία. Μόνο κάποιος με βαθιά αγωνία για την ύπαρξη και τον κόσμο, μπορεί να πάρει με αυτόν τον τρόπο που πήρες εσύ, ένα κομμάτι πίτσα αντσούγια για το δρόμο. Άρα ξέρω. Και σε καταλαβαίνω. Η απάντησή μου όμως φοβάμαι πως δε θα σε καθησυχάσει».\nΟ Λούτσι άκουγε τώρα σιωπηλός, σχεδόν καθηλωμένος και περίμενε την απάντηση του Τζόζεφ Μπράουν. «Αυτά που υποψιάζεσαι είναι όλα αλήθεια. Οι άνθρωποι, Λούτσι, δεν είναι σαν εμάς. Τους σκύλους εννοώ κι εσένα. Οι άνθρωποι μπορούν να σε εγκαταλείψουν, να σε κατηγορήσουν με ευκολία, να μη νοιαστούν για το μέλλον σου, να αδιαφορήσουν αν σε δουν να καταστρέφεσαι ή να πεθαίνεις εκλιπαρώντας για βοήθεια μπροστά στα μάτια τους. Για την ακρίβεια, οι άνθρωποι είναι τυφλοί. Ακόμα κι εκείνοι που έχουν την όρασή τους, να το θυμάσαι, είναι τυφλοί. Βγάζουν μόνοι τους τα μάτια τους και τα τρώνε. Αν είναι δικά τους, τα καταπίνουν ανόρεχτα, αν πάλι βρουν μάτια αλλωνών, τα καταβροχθίζουν με ευχαρίστηση».\nΟ Λούτσι δεν καταλάβαινε λέξη. Ήταν κι εκείνος άνθρωπος, γιατί ο Τζόζεφ Μπράουν να τον βάλει στην ίδια κατηγορία με τους σκύλους; «Κι αν αναρωτιέσαι», συνέχισε ο Τζόζεφ, «γιατί σε βάζω στην ίδια κατηγορία με εμάς, τους σκύλους, ενώ είσαι άνθρωπος, θα σου απαντήσω αμέσως και σε αυτό». Ώστε τώρα διάβαζε τη σκέψη του; Τι αηδίες ήταν αυτές; Ήταν κι αυτός μέρος του παιχνιδιού που είχε στηθεί εναντίον του, ίσως ακόμα να ήταν αυτός που κρυβόταν πίσω από όλα, ο εγκέφαλος της συνωμοσίας, της φριχτής αυτής σπείρας τρομοκρατών. Συνέχισε να τον ακούει, τώρα με ελαφριά καχυποψία.\n«Υπάρχουν κάποιοι άνθρωποι αγαπητέ μου Λούτσι, που γεννήθηκαν άνθρωποι από ατύχημα, ενώ θα έπρεπε να είχαν γεννηθεί σκύλοι. Η καρδιά τους είναι καρδιά σκύλου, η εμφάνισή τους όμως είναι εμφάνιση ανθρώπου. Αυτό βέβαια είναι κάτι πολύ σπάνιο, υπάρχει μόνο ένα πλάσμα σε κάθε χώρα του πλανήτη που κουβαλάει αυτό το λάθος στην ύπαρξή του. Στη δική μας χώρα, έτυχε να είσαι εσύ. Κι όσο κι αν ταξιδέψεις, όσο κι αν περιπλανηθείς, θα μένεις πάντα ο μοναδικός άνθρωπος-σκύλος αυτού του κράτους. Αυτό σημαίνει πως δεν μπορείς να κατανοήσεις τον τρόπο που σκέφτονται, δρουν και λειτουργούν στη ζωή τους οι άλλοι άνθρωποι, οι άνθρωποι-άνθρωποι. Οι πιθανότητες επίσης να συναντήσεις έναν άλλο άνθρωπο-σκύλο, όπως καταλαβαίνεις είναι ελάχιστες, αλλά δεν είναι κάτι που αποκλείεται. Ίσως ήδη να σου έχει συμβεί, αλλά και πάλι, είμαι σχεδόν σίγουρος πως θα το είχες καταλάβει».\nΚαθώς ο Τζόζεφ Μπράουν τελείωνε τη φράση του, ένας τριγμός ακούστηκε από ψηλά, και την επόμενη στιγμή όλα γκρεμίστηκαν – έτσι, χωρίς πολλή φασαρία, αλλά με όλο τους το βάρος πάνω στους δύο. Για ακόμα μια φορά στη ζωή του Λούτσι, τα πάνω ήρθαν κάτω και τα κάτω παρέμειναν κάτω. Θαμμένος κάτω από στοίβες ρούχα, σωρό κρεμάστρες και βαριά, πολλά, κομμάτια καλογυαλισμένου ξύλου, χωρίς να προλάβει να πει μια λέξη ή να κάνει μια κίνηση, προσπαθούσε μέσα στο σκοτάδι να αφουγκραστεί την ανάσα του Τζόζεφ Μπράουν.\nΙουνίου 3, 2014 in Ο Λούτσι δε θέλει να πεθάνει. Ετικέτες: σκυλιά αγιού βερνάρδου, υπαρξιακο, όχι θάνατος, άνθρωπος-σκύλος, κρυφές αλήθειες, λουτσιάνο παβαρότι, ντουλαπα, ο λούτσι δε θέλει να πεθάνει\nΟ Λούτσι δε θέλει να πεθάνει | Κεφ. 3ο: Η μόλυνση\n← Οι X-Men επέστρεψαν, όλοι\nΚουίζ: Γάτες και Ζωγράφοι →


14 Δεκεμβρίου 2015 | 11:11\nΣτο κάτω μέρος της εικόνας, ζωγραφιές παιδιών που έβλεπαν\nπολλές ώρες τηλεόραση την ημέρα και στο πάνω,\nπαιδιών που έβλεπαν λίγη ώρα.\nΔεν πρέπει να παρακολουθούν τηλεόραση. Η ταχύτατα αναλλαγή των εικόνων δεν επιτρέπει στα παιδιά την κατανόηση του περιεχομένου τους, ενώ απαγορεύεται αυστηρά η παρουσία τηλεοπτικής συσκευής στα παιδικά υπνοδωμάτια.\nΣε αυτήν την ηλικία τα παιδιά κινδυνεύουν να γίνουν «μόνιμοι τηλεθεατές», αν παρακολουθούν περισσότερες από 3 ώρες τηλεόραση τη μέρα. Οι γονείς οφείλουν να ορίσουν ένα σαφές χρονικό πλαίσιο για την τηλεθέαση και τη χρήση υπολογιστή. Ως σήμα κινδύνου πρέπει να εκληφθεί η περίπτωση που τα παιδιά ή οι έφηβοι αρχίζουν να παραμερίζουν άλλα ενδιαφέροντα ή να απομακρύνονται από τους φίλους τους.\nΠηγή : healthpress.gr


Νέεες ταινίες: Προμηθεάς, Ο Έρωτας Κρατάει 3 Χρόνια, το Βαθύ Μπλε του Έρωτα\nΝέες ταινίες: Προμηθεάς, Ο Έρωτας Κρατάει 3 Χρόνια, το Βαθύ Μπλε του Έρωτα\nby Petros Antonakis 7 Jun 2012\nΗ μεγάλη επιστροφή του Ridley Scott που θα αποδείξει πως το διάστημα είναι το “δικό” του, αποκλειστικό σπίτι. Αν και αρχικά το σκέφτηκε να κάνει ένα prequel του Alien, τελικά αποφάσισε πως το φιλμ με τον ελληνικότατο όνομα, είναι ένα original concept που λαμβάνει χώρα στο ίδιο σύμπαν όπως το Alien αλλά 30 χρόνια νωρίτερα. Η γνωστή ατάκα του πως «και η NASA και το Βατικανό συμφωνούν πως είναι σχεδόν μαθηματικά αδύνατο να είμαστε εκεί που βρισκόμαστε σήμερα εάν δεν είχαμε λίγη βοήθεια στην πορεία», είχε βάλει από καιρό το κοινό στο trip. Τα υπόλοιπα επί της οθόνης, εκεί που μία ομάδα εξερευνά ένα εξελιγμένο εξωγήινο πολιτισμό και ψάχνει για τις ρίζες της ανθρώποτητας. Μέχρι να βρουν την τελική απάντηση παρεμβάλλονται οι push ups της γυμνής Charlize Theron, το χεράκι του HR Giger, ο Michael Fassbender ως android David και πολύς τρόμος…\nO Έρωτας Κρατάει 3 Χρόνια\nΤο αυτοβιογραφικό μυθιστόρημα του Frédéric Beigbeder μεταφέρεται στη μεγάλη οθόνη, με τα βασικά ερωτήματα για τον έρωτα και τις σχέσεις να κυριαρχούν. Ο ήρως, Marc Marronnier, κριτικός λογοτεχνίας το πρωί και κοσμικογράφος το βράδυ, έχει μόλις χωρίσει, όντας πλέον σίγουρος ότι ο έρωτας διαρκεί μόνο τρία χρόνια. Ωστόσο, η συνάντησή του με την Alice θα του αλλάξει αυτή την άποψη… Ο Frédéric Beigbeder σκηνοθέτησε και το έργο, ενώ εάν αναρωτιέστε επιμένει ακόμα στην θεωρία του τίτλου του…\nΤο αριστούργημα του Terence Rattigan, ενός από τους πιο πετυχημένους κι αναγνωρίσιμους θεατρικούς συγγραφείς του 20ου αιώνα, μεταφέρεται στη μεγάλη οθόνη από τον Terence Davies, σε μία ξεχωριστή βρετανική παραγωγή. Η Rachel Weisz υποδύεται τη γυναίκα που αν και ζει μια προνομιούχα ζωή στο Λονδίνο του 1950, θα αφήσει τον δικαστή σύζυγό της (Simon Russell Beale) για χάρη του μεγάλου της έρωτα, έναν πρώην πιλότο (Tom Hiddleston). Μία ερωτική ταινία με φόντο τη μεταπολεμική Βρετανία.\nΜυθοπλαστικό ντοκιμαντέρ του Frédéric Sojcher που στοχεύει στην ίδια τη βιομηχανία του κινηματογράφου. Η ηθοποιός Maria de Medeiros αποφασίζει να σκηνοθετήσει ένα ντοκιμαντέρ για τη ζωή της ηθοποιού Micheline Presle, της οποίας η καριέρα ξεκίνησε τη δεκαετία του ’30. Στην πορεία της έρευνά της θα ανακαλύψει μία ταινία με τίτλο Ο Χίτλερ στο Χόλλυγουντ, η οποία συνδέει τον δικτάτορα με το Χολυγουντιανό σινεμά. Η Medeiros θα γυρίσει σε όλο τον κόσμο για να ξεδιπλώσει αυτή την ιστορία συνωμοσίας, με διάσημους δημιουργούς όπως είναι οι Wim Senders, Andrei Konchalovski, Θόδωρος Αγγελόπουλος και Emir Kusturica να την βοηθούν να αποκαλύψει την αλήθεια.


Ζωντανεύει και αυτό το καλοκαίρι το ΧΡΙΣΤΙΝΑ - fonien.gr\nΖωντανεύει και αυτό το καλοκαίρι το ΧΡΙΣΤΙΝΑ\nαπό fonien.gr δημοσιεύθηκε 14.07.2014 - 11:10\nΗ Κινηματογραφική Λέσχη Αγίου Νικολάου σε συνεργασία με τον Πολιτιστικό Οργανισμό του Δήμου Αγίου Νικολάου ζωντανεύει -και αυτό το καλοκαίρι- τον θερινό κινηματογράφο της πόλης, 150.000 θέσεις εσωτερικού από €19!\nμε εβδομαδιαίες δωρεάν προβολές επιλεγμένων κινηματογραφικών ταινιών.\nΣτη μεγαλη οθόνη του σινέ-ΧΡΙΣΤΙΝΑ\nθα προβληθούν αξιόλογες ταινίες, που περιλαμβάνουν όλα τα είδη (κωμωδία, περιπέτεια, δράμα κλπ), προσφέροντας στο σινεφίλ κοινό δροσερά απολαυστικά βράδια κάτω από τ΄ αστέρια.\nΟι προβολές θα γίνουν το διάστημα από 8 Ιουλίου μέχρι 2 Σεπτεμβρίου κάθε Τρίτη στις 21:30 (με εξαίρεση τις δυο τελευταίες).\nΠερισσοτερα στην εφημερίδα «ΑΝΑΤΟΛΗ», στους τοπικούς ραδιοφωνικούς σταθμούς και στην ιστοσελίδα της Κινηματογραφικής Λέσχης:\nΠΡΟΗΓΟΥΜΕΝΟ Πλαφόν συνταγογράφησης ανά ιατρό.\tΕΠΟΜΕΝΟ Χιλιάδες!!! οι συλλήψεις σε δράσεις της αστυνομίας Κρήτης\tΣΧΕΤΙΚΑ ΑΡΘΡΑ


Φέκκας Νικόλαος | Λεύκη\nΗ Λεύκη είναι δερματική πάθηση κατά την οποία περιοχές του δέρματος και των βλεννογόνων χάνουν σταδιακά την φυσιολογική τους χρωστική (μελανίνη) και γίνονται λευκές. Είναι δυνατόν να εμφανιστεί σε οποιαδήποτε ηλικία αλλά συχνότερα εμφανίζεται σε άτομα 10-30 ετών. Η αυτοάνοση αυτή νόσος, εκδηλώνεται με την εμφάνιση λευκών κηλίδων και πλακών σε διάφορα σημεία του σώματος, όπως τα χέρια, τα πόδια, τις μασχάλες, γύρω από το στόμα, τα μάτια και τα γεννητικά όργανα, καθώς και σε σημεία τραυματισμού του δέρματος από διάφορες αιτίες (φαινόμενο Koebner). Πρόκειται για μία αρκετά κοινή δερματολογική πάθηση και είναι συχνότερη σε χώρες με έντονη ηλιακή ακτινοβολία. Προσβάλλει το 1-2% του πληθυσμού παγκοσμίως, έχοντας συνήθη ηλικία εμφάνισης τα 20 περίπου χρόνια.\nΑρκετές φορές οι άνθρωποι που εμφανίζουν δεν γνωρίζουν το τρόπο θεραπείας. Η αντιμετώπιση της Λεύκης θα πρέπει να εξατομικεύεται ανάλογα με τον ασθενή, λαμβάνοντας υπόψη το όφελος της θεραπείας σε σχέση με τις πιθανές παρενέργειες που έχει κάθε μια από αυτές. Τα αποτελέσματα των μέχρι σήμερα διαθέσιμων θεραπειών ποικίλλουν και δεν είναι δυνατόν να εγγυηθούν τον πλήρη επαναχρωματισμό της περιοχής. Μερικές από τις θεραπείες που χρησιμοποιούμε για την αντιμετώπιση της Λεύκης είναι: 1) Φωτοθεραπεία με υπεριώδεις ακτίνες UVB – φωτόλουτρα PUVA, 2) Θεραπεία με Laser Excimer, 3) Τοπικά Κορτικοστεροειδή, 4) Τοπική χρήση αναστολέων Καλσινευρίνης, 5) Τοπική χρήση ανάλογων Βιταμίνης D, 6) Συστηματικά Κορτικοστεροειδή.\nΗ απώλεια του χρώματος μπορεί να εμφανιστεί;\nΗ απώλεια του χρώματος μπορεί να εμφανιστεί: Στο δέρμα, στα μαλλιά, τα γεννητικά όργανα, τον πρωκτό, το στόμα, τις βλεφαρίδες, στα γένια. Φυσιολογικά, το χρώμα των μαλλιών και του δέρματος καθορίζεται από τη μελανίνη. Η λεύκη εμφανίζεται όταν τα κύτταρα που παράγουν μελανίνη αποπίπτουν (κυτταρικός θάνατος) ή σταματούν να λειτουργούν. Επηρεάζει όλους τους τύπους δέρματος, ωστόσο είναι πιο εμφανής σε σκούρα δέρματα.\nΟι τύποι της λεύκης\nΓενικευμένη: παρουσιάζεται αποχρωματισμός σε μεγάλη έκταση και διαφορετικά σημεία του σώματος. Είναι ο πιο συχνός τύπος.\nΤμηματική: παρουσιάζεται σε διαφορετικά σημεία του σώματος αλλά δεν είναι εκτεταμένα και βρίσκονται στη μία πλευρά.\nΕντοπισμένη ή εστιακή: παρουσιάζεται σε μικρό κομμάτι του σώματος και συνήθως είναι απόρροια ενός τραυματισμού στο σημείο, το οποίο εξελίχθηκε σε εκδήλωση λεύκης.\nΚαθολική: παρουσιάζεται αποχρωματισμός του δέρματος του σώματος σε ποσοστό περίπου 90% της συνολικής επιφάνειας.\nΕμφανίζεται με συχνότητα περίπου 1-2% του γενικού πληθυσμού και σε όλες τις φυλές.\nΗ μέση ηλικία εκδήλωσης είναι τα 18-20 έτη. Υπάρχει περίπτωση να εμφανιστεί και σε παιδιά, σε ποσοστό 0,01-2%.\nΠαρόλο που οι γυναίκες συνήθως είναι πιο επιρρεπείς σε αυτοάνοσα νοσήματα, τα ποσοστά εμφάνισής της δείχνουν να μοιράζονται.\nΗ ασθένεια δεν είναι μεταδοτική ούτε επικίνδυνη για την υγεία του πάσχοντος. Κυρίως προκαλεί άγχος και στενοχώρια. Η αντιμετώπισή της εστιάζει κυρίως στην αποκατάσταση των σημαδιών και των κηλίδων, ωστόσο δεν μπορεί να προληφθεί η επέκτασή τους και σε άλλα σημεία του σώματος ή η υποτροπή.\nΗ αντηλιακή προστασία είναι απολύτως αναγκαία. Ιδιαίτερα όσοι πάσχουν από λεύκη θα πρέπει να χρησιμοποιούν αντηλιακό καθημερινά, με προστασία ευρέος φάσματος κατά των UVA/UVB, να έχει δείκτη προστασίας 50+ και να είναι αδιάβροχο. Πρέπει να εφαρμόζεται σε όλα τα ακάλυπτα μέρη του δέρματος, τουλάχιστον 15-30 λεπτά πριν από την έκθεση στον ήλιο.\nΚλείστε ραντεβού με τον ιατρό και βρείτε λύση άμεσα. Τηλέφωνο επικοινωνίας: 6944683381


Σιδηροδρομικά Νέα: Ο υπεύθυνος του τομέα Μεταφορών της Νέας Δημοκρατίας κ. Σταύρος Καλαφάτης απαντά σχετικά με την απορρόφηση των κοινοτικών κονδυλίων από τον ΟΣΕ.\nΟ υπεύθυνος του τομέα Μεταφορών της Νέας Δημοκρατίας κ. Σταύρος Καλαφάτης απαντά σχετικά με την απορρόφηση των κοινοτικών κονδυλίων από τον ΟΣΕ.\nΜε επιλεκτικά δημοσιεύματα και διαρροές η κυβέρνηση του ΠΑΣΟΚ και συγκεκριμένα το Υπουργείο Υποδομών, Μεταφορών και Επικοινωνιών συνεχίζει την προσπάθεια παραπληροφόρησης των πολιτών σχετικά με την πολιτική της κυβέρνησης της ΝΔ για τον ΟΣΕ.\nΤους υπενθυμίζουμε τα εξής\nΠρώτον: Είναι πρωτάκουστο και παντελώς αναληθές ότι κατά την τριετία 2007-2009 δεν έγιναν απορροφήσεις κοινοτικών κονδυλίων μέσω του Γ΄ ΚΠΣ για τον ΟΣΕ. Η αλήθεια είναι ότι το Επιχειρησιακό Πρόγραμμα του πρώην ΥΜΕ για έργα σιδηροδρόμων κλπ., το ΣΑΑΣ, έκλεισε χωρίς να χαθεί ούτε ένα ευρώ, παρουσιάζοντας απορρόφηση 102%. Πιο συγκεκριμένα, οι συνολικές απορροφήσεις της ΕΡΓΟΣΕ από 251 εκ. ευρώ το 2004 ανήλθαν σε 600 εκ. ευρώ το 2009 με το μέσο όρο της περιόδου 2007-2009 να κυμαίνεται από 550 έως 600 εκ. ευρώ.\nΔεύτερον: Είναι γνωστό ότι η κυβέρνηση της Νέας Δημοκρατίας παρουσίασε τον Αύγουστο του 2008 το πρόγραμμα ανασυγκρότησης του ΟΣΕ, το οποίο εξειδικεύτηκε στη συνέχεια. Το πρόγραμμα αυτό είχε δύσκολα, αλλά αναγκαία μέτρα και συγκεκριμένο χρονικό ορίζοντα εφαρμογής. Έθετε τις βάσεις για τον εξορθολογισμό των δρομολογίων, την περικοπή δαπανών, την αύξηση των εσόδων, την αξιοποίηση της περιουσίας, την οικονομική εξυγίανση και την ανάπτυξη της πιο προβληματικής επιχείρησης της Ευρώπης με γνώμονα το συμφέρον του Οργανισμού και των εργαζομένων, προς όφελος της Οικονομίας κυρίως όμως των πολιτών. Αμέσως μετά τις εκλογές η κυβέρνηση του ΠΑΣΟΚ περιορίστηκε στο να εξαγγείλει την ματαίωση της εφαρμογής του, χωρίς από τότε να πει και-πολύ περισσότερο- να κάνει τίποτε άλλο. Έξι μήνες μετά, ο ΟΣΕ εξακολουθεί να επιβαρύνει τον δοκιμαζόμενο Έλληνα φορολογούμενο με 2 εκατομμύρια ευρώ την ημέρα. Η αβάσιμη κριτική είναι εύκολος δρόμος. Η ακινησία και η αδράνεια, όμως, είναι λάθος δρόμος. Με το πρόγραμμα ανασυγκρότησης και εξυγίανσης η κυβέρνηση της Νέας Δημοκρατίας ξεκίνησε να βαδίζει στο δρόμο της υπευθυνότητας και της τόλμης. Απομένει στη σημερινή κυβέρνηση να αποδείξει κατά πόσο μπορεί να δείξει την υπευθυνότητα και την τόλμη που χρειάζονται, και κυρίως την πολιτική βούληση, για να εφαρμόσει με συγκεκριμένα μέτρα και πράξεις την αναγκαία πολιτική για τον ΟΣΕ.\nΑναρτήθηκε από giannakidis.xristos@gmail.com στις 6:29 μ.μ.\n► Μαΐου 2022 (142)


1.1. Η Χρησιμότητα της Στατιστικής - PDF\nDownload "1.1. Η Χρησιμότητα της Στατιστικής"\n1 ε ν ό τ η τ α Η Χρησιμότητα της Στατιστικής Οι εφαρμογές των μεθόδων της στατιστικής είναι ευρείες. Πριν την αναφορά μας για τη χρησιμότητα της στατιστικής, είναι σκόπιμο να παραθέσουμε τους παρακάτω δυο ορισμούς για το τι είναι στατιστική *. 1. Στατιστική: «Όνομα ουσιαστικό. Εις τον πληθυντικό αριθμό. Αριθμητικά γεγονότα, ως στατιστικαί του πληθυσμού, αποθεμάτων. Εις τον ενικόν επιστήμη της συλλογής, κατατάξεως και χρησιμοποιήσεως των στατιστικών». 2. Στατιστική: «Σύνολο μαθηματικών μεθόδων, οι οποίες μέσω συλλογής και ανάλυσης πραγματικών δεδομένων, επιτρέπουν τη δημιουργία πιθανολογικών μοντέλων στα οποία θεμελιώνονται προβλέψεις». Χρησιμοποιώντας τις μεθόδους της στατιστικής μπορούμε να οδηγηθούμε στη λήψη μιας τεκμηριωμένης απόφασης. Τις στατιστικές μεθόδους τις χρησιμοποιεί σχεδόν το σύνολο των επιστημονικών ειδικοτήτων, για να θεμελιωθούν προβλέψεις, να εντοπιστούν αιτίες που παράγουν αποτελέσματα και να εξαχθούν συμπεράσματα για ένα μεγάλο σύνολο δεδομένων εξετάζοντας μόνο ένα μικρό σύνολο από αυτά Πηγές και Τρόποι Συλλογής Δεδομένων Η πρώτη πηγή, και κατά τη γνώμη μας η σημαντικότερη, στην οποία μπορούμε να ανατρέξουμε για να αποκτήσουμε δεδομένα που αφορούν στην Ελλάδα είναι η Εθνική Στατιστική Υπηρεσία της Ελλάδος (ΕΣΥΕ). Η ΕΣΥΕ μας παρέχει πληθώρα αξιόπιστων δημοσιευμένων στοιχείων, που * Ο πρώτος ορισμός είναι από το βιβλίο «Στατιστική» του RGD ALLEN σε μετάφραση του Κ.Α. Αθανασιάδη, εκδόσεις ΠΑΠΑΖΗΣΗ και ο δεύτερος ορισμός από το Εγκυκλοπαιδικό λεξικό ΠΑΠΥΡΟΣ LAROUSSE το Παπυράκι, ΑΘΗΝΑ\n2 αφορούν σε διάφορες πτυχές της οικονομικής και κοινωνικής ζωής. Εκτός από την ΕΣΥΕ στοιχεία δημοσιεύει και η Eurostat, δηλαδή η στατιστική υπηρεσία των Ευρωπαϊκών Κοινοτήτων. Επίσης, εκτός από την ΕΣΥΕ, στοιχεία μπορούν να αναζητηθούν απευθείας από τις ημόσιες Υπηρεσίες και τους Οργανισμούς Τοπικής Αυτοδιοίκησης. Αρκετές κατηγορίες στοιχείων είναι δυνατόν να αποκτηθούν και από ιδιωτικές εταιρείες, οι οποίες τα συλλέγουν και τα διαθέτουν σε ενδιαφερόμενους, σε έντυπη ή σε ηλεκτρονική μορφή Ο Στατιστικός Πληθυσμός Σύνολα πραγμάτων ή ανθρώπων που έχουν ένα ή περισσότερα χαρακτηριστικά ονομάζονται Στατιστικοί πληθυσμοί. Ένας στατιστικός πληθυσμός είναι για παράδειγμα το σύνολο των εργαζομένων στον κλάδο του τουρισμού σε μια χρονική περίοδο. Ένας άλλος στατιστικός πληθυσμός είναι το σύνολο των ασθενών που βρίσκονται μια δεδομένη χρονική στιγμή σε όλα τα δημόσια και ιδιωτικά Νοσοκομεία της Ελλάδος. Οι στατιστικοί πληθυσμοί διακρίνονται σε άπειρους και σε πεπερασμένους. Άπειροι ονομάζονται οι πληθυσμοί με πολύ μεγάλο αριθμό στοιχείων, ενώ πεπερασμένοι ονομάζονται ο πληθυσμοί με καθορισμένο μέγεθος. Για παράδειγμα, η παραγωγή αυτοκινήτων τα τελευταία 50 χρόνια μπορεί να θεωρηθεί άπειρος πληθυσμός, ενώ η παραγωγή αυτοκινήτων από μια συγκεκριμένη βιομηχανία για ένα συγκεκριμένο έτος θα θεωρηθεί πεπερασμένος πληθυσμός. Σε μια ακόμη διάκριση οι πεπερασμένοι πληθυσμοί μπορεί να είναι ολιγοπληθείς ή πολυπληθείς. Αν θέλουμε να μελετήσουμε ένα στατιστικό πληθυσμό, χρειάζεται να έχουμε διαθέσιμα όλα τα στοιχεία του πληθυσμού. Επειδή αυτό είναι πολύ δαπανηρό σε χρηματικούς πόρους αλλά και σε χρόνο, εργαζόμαστε με δείγματα που έχουν επιλεγεί με τρόπους που πληρούν τα όσα η μέθοδος της δειγματοληψίας υποδεικνύει Η Στατιστική και οι Μεταβλητές της Στη στατιστική χρησιμοποιούμε τρεις κατηγορίες μεταβλητών. Τις ποσοτικές, τις κατηγορικές και τις ποιοτικές. Οι ποσοτικές μεταβλητές είναι 32\n3 δεκτικές μέτρησης. Μπορούμε με άλλα λόγια να αντιστοιχήσουμε αριθμούς σε αυτή την κατηγορία των μεταβλητών. Παραδείγματα ποσοτικών μεταβλητών είναι το ύψος, το εισόδημα, το βάρος, οι ώρες εργασίας, ο αριθμός επιβατών κ.λπ.. Οι ποσοτικές μεταβλητές περαιτέρω διακρίνονται σε συνεχείς και σε ασυνεχείς. Η μεταβλητή ύψος για παράδειγμα είναι συνεχής μεταβλητή, γιατί θεωρητικά μπορεί να πάρει οποιαδήποτε τιμή μεταξύ δυο τιμών. Παραδείγματος χάρη, όλες οι τιμές μεταξύ 160 εκατοστών και 170 εκατοστών είναι δυνατές τιμές της μεταβλητής ύψος. Αντίθετα, ο αριθμός δωματίων ενός ξενοδοχείου, ενώ είναι ποσοτική μεταβλητή και μπορεί να λάβει τιμές όπως 20, 21, 50 κ.λπ., δεν μπορεί να λάβει τιμές μεταξύ του 20 και 21. Οι κατηγορικές μεταβλητές επιδέχονται απλώς μια ασθενή διάκριση ή κατάταξη. Παραδείγματος χάρη, η μεταβλητή φύλλο επιδέχεται τη διάκριση «άρρεν» ή «θήλυ». Οι ποιοτικές μεταβλητές επιδέχονται μετρήσεις ή διακρίσεις ανώτερου επιπέδου από ότι οι κατηγορικές. Η μεταβλητή κατάσταση υγείας, για παράδειγμα, επιδέχεται διάκριση από κακή έως άριστη και μάλιστα οι καταστάσεις υγείας μπορούν να ιεραρχηθούν: άριστη υγεία, πολύ καλή υγεία, καλή υγεία, μέτρια υγεία, κακή υγεία. Τις μεταβλητές τις συμβολίζουμε με γράμματα συνήθως κεφαλαία, όπως για παράδειγμα X, Y, Z. Οι συγκεκριμένες αριθμητικές εκφράσεις των μεταβλητών ονομάζονται τιμές των μεταβλητών. Την αριθμητική έκφραση μιας μεταβλητής τη συμβολίζουμε με μικρό γράμμα, το οποίο είναι σύνηθες να συνοδεύονται και με ένα δείκτη και γράφουμε x i, y i, z i. Για παράδειγμα, εάν με X συμβολίσουμε τη μεταβλητή ύψος και στον Πίνακα 1.1 καταχωρίσουμε 7 συγκεκριμένες τιμές της μεταβλητής ύψος σε εκατοστά, θα έχουμε: Πίνακας 1.1 i x i Η χρησιμότητα του δείκτη είναι προφανής. Ο δείκτης μας εξυπηρετεί στο να γνωρίζουμε σε ποια συγκεκριμένη παρατήρηση αναφερόμαστε. Εάν για παράδειγμα i = 3, τότε η τιμή x 3 είναι τα 167 εκατοστά ύψους κ.ο.κ.. 33\n4 1.5. Χειρισμός Αριθμητικών Δεδομένων Είναι σύνηθες, τουλάχιστον για όσους ασχολούνται με τη συλλογή και την επεξεργασία αριθμητικών δεδομένων, να βρίσκονται μπροστά σε ένα σωρό από αριθμούς. Οι αριθμοί πάντα λένε κάτι, συνήθως σημαντικό, αρκεί να μπορούμε να τους χειριστούμε με έναν τρόπο που θα μας το αποκαλύψει. Ας υποθέσουμε ότι έχουμε καταγράψει το ύψος σε εκατοστά 8 φοιτητών και τα παραθέσουμε στον πίνακα: Πίνακας Εκτός από το να κατατάξουμε τους 8 φοιτητές κατά σειρά ύψους, μπορούμε να χειριστούμε τους αριθμούς, έτσι ώστε να αντλήσουμε ένα σύνολο από αριθμητικές τιμές που η καθεμία από αυτές θα μας δίνει πληροφορία χρήσιμη για το σύνολο των αριθμών που επεξεργαζόμαστε Ο αριθμητικός μέσος όρος Ο αριθμητικός μέσος ή απλώς ο μέσος όρος προκύπτει εάν αθροίσουμε τους 8 προαναφερθέντες αριθμούς για το ύψος των 8 φοιτητών και το αποτέλεσμα το διαιρέσουμε με το πλήθος τους. ηλαδή ο αριθμητικός μέσος όρος είναι ίσος με: εκατοστά Επομένως, «κατά μέσο όρο» το ύψος των 8 φοιτητών είναι 169, 87 εκατοστά. Ο αριθμητικός μέσος όρος συμβολίζεται ως μ ή x, εάν εργαζόμαστε με δείγματα. Εάν οι αποκλίσεις του ύψους μεταξύ των 8 φοιτητών δεν είναι σημαντικές, τότε ο μέσος όρος αντιπροσωπεύει ικανοποιητικά το ύψος των φοιτητών Επικρατούσα τιμή H επικρατούσα τιμή, η οποία συμβολίζεται ως M O, είναι η τιμή που εμφανίζεται τις περισσότερες φορές σε ένα σύνολο από αριθμούς. Στο 34\n5 παράδειγμά μας με τα ύψη των 8 φοιτητών, η επικρατούσα τιμή είναι τα 180 εκατοστά ύψους, διότι εμφανίζεται 2 φορές Διάμεσος τιμή Η διάμεσος τιμή, η οποία συμβολίζεται ως M, είναι το μεσαίο σημείο (μεσαία παρατήρηση) των αριθμών. Αυτό σημαίνει ότι η διάμεσος τιμή χωρίζει στα δύο το σύνολο των αριθμών και οι μισοί αριθμοί είναι κάτω από τη διάμεσο τιμή και οι άλλοι μισοί πάνω από αυτήν. Στο παράδειγμά μας με το ύψος των 8 φοιτητών, για να βρεθεί το διάμεσο ύψος πρέπει να τακτοποιήσουμε τα ύψη από το μικρότερο προς το μεγαλύτερο ή από το μεγαλύτερο προς το μικρότερο. Μετά την τακτοποίηση θα έχουμε: 150, 166, 167, 170, 171, 175, 180, 180. Εάν η λίστα αποτελείται από περιττό πλήθος αριθμών, είναι εύκολο να βρεθεί η διάμεσος τιμή. Εάν όμως το πλήθος των αριθμών είναι άρτιο, τότε ως διάμεση τιμή μπορούμε να λάβουμε το μέσο όρο των πλησιέστερων στη μέση τιμών. Στο παράδειγμά μας με τα ύψη των 8 φοιτητών: 150, 166, 167, 170, 171, 175, 180, 180. Οι αριθμοί μέσα στο πλαίσιο είναι οι πλησιέστεροι στη μέση. Η διάμεσος τιμή είναι ο αριθμητικός μέσος όρος αυτών των δυο αριθμών και είναι ίση με: ( ) / 2 = 170, 5. Πράγματι, οι μισοί φοιτητές έχουν ύψος μικρότερο από 170, 5 εκατοστά και οι υπόλοιποι πάνω από 170, 7 εκατοστά. Ο κανόνας για να προκύπτει η διάμεσος, όταν το πλήθος των αριθμητικών μας δεδομένων είναι άρτιος αριθμός, είναι ο εξής: «Εάν το πλήθος των δεδομένων μας είναι αριθμός άρτιος, τότε διαιρούμε το πλήθος των αριθμών δια δυο. Το αποτέλεσμα δείχνει την πλησιέστερη στη διάμεσο τιμή. Στο παράδειγμά μας το πλήθος των αριθμών είναι 8. Το πλήθος δια 2 είναι ίσο με 4, η τέταρτη επομένως στη σειρά παρατήρηση χωρίζει στη μέση τα αριθμητικά δεδομένα μας. Η τέταρτη παρατήρηση είναι ο αριθμός 170. Εάν όμως επιλέξουμε τον 170 ως διάμεσο τιμή πριν από τον αριθμό 170, έχουμε τρεις τιμές, τις: 150, 166,\n6 και μετά από τον αριθμό 170 έχουμε τέσσερις, τις: 171, 175, 180, 180. Για να έχουμε μοιρασμένες τις παρατηρήσεις θα πρέπει να υπολογίσουμε το μέσο όρο των αριθμών 170 και 171. Ο μέσος αυτός όρος είναι η διάμεσος τιμή. Εάν το πλήθος των δεδομένων μας ήταν αριθμός περιττός και είχαμε αντί για τα ύψη 8 φοιτητών τα ύψη 7 φοιτητών και συγκεκριμένα τα: 150, 166, 167, 170, 171, 175, 180, 180, τότε στο πλήθος των αριθμών που έχουμε προσθέτουμε τη μονάδα και το αποτέλεσμα το διαιρούμε με το δυο. Στο παράδειγμά μας λοιπόν το πλήθος των αριθμών είναι ίσο με 7. Το πλήθος αριθμών συν ένα δίνει αποτέλεσμα ίσο με 8. Το αποτέλεσμα 8 δια δυο δίνει 4. Η τετάρτη στη σειρά παρατήρηση είναι η διάμεσος τιμή. Πράγματι, η τιμή 170 αφήνει τρεις τιμές πριν από αυτή και τρεις μετά. Ο αριθμητικός μέσος όρος, η επικρατούσα τιμή και η διάμεσος τιμή μπορούν εύκολα να υπολογιστούν χρησιμοποιώντας στο λογιστικό φύλλο excel τις παρακάτω συναρτήσεις: AVERAGE: Είναι η συνάρτηση που χρησιμοποιούμε για να υπολογίσουμε τον αριθμητικό μέσο όρο. MODE: Είναι η συνάρτηση που χρησιμοποιούμε για να υπολογίσουμε την επικρατούσα τιμή. MEDIAN: Είναι η συνάρτηση που χρησιμοποιούμε για να υπολογίσουμε τη διάμεσο τιμή. Το παρακάτω παράδειγμα επεξηγεί τη χρήση των συναρτήσεων αυτών. Ως αριθμητικά δεδομένα θα χρησιμοποιήσουμε τα δεδομένα ύψους των 8 φοιτητών, δηλαδή τα ύψη:150, 166, 167, 170, 171, 175, 180, 180. Αφού καταχωρίσουμε τις αριθμητικές τιμές του ύψους στο excel, θα προκύψει η Εικόνα 1.1. Πληκτρολογώντας στο κελί C14 τη σχέση =AVERAGE(C4:C11) προκύπτει ο μέσος όρος. Πληκτρολογώντας κελί C15 τη σχέση =MODE(C4:C11) προκύπτει η επικρατούσα τιμή. Πληκτρολογώντας στο κελί C16 τη σχέση =MEDIAN(C4:C11) προκύπτει η διάμεσος τιμή. 36\n7 Εικόνα Τεταρτημόρια Το πρώτο τεταρτημόριο, το οποίο συμβολίζεται ως Q 1, είναι η τιμή εκείνη που κάτω από αυτή βρίσκεται το 25% (το 1/4) των διαθέσιμων αριθμητικών παρατηρήσεων. Το τρίτο τεταρτημόριο, το οποίο συμβολίζεται ως Q 3, είναι η τιμή εκείνη που κάτω από αυτή βρίσκεται το 75% (τα 3/4) των διαθέσιμων αριθμητικών παρατηρήσεων Δεκατημόρια Το πρώτο ή, δεύτερο, τρίτο,, ή ένατο δεκατημόριο το οποίο συμβολίζεται ως: D k όπου k = 1, 2, 3,, 9 είναι η τιμή εκείνη που αφήνει κάτω από αυτή το 10% ή το 20% ή το 30%,., ή το 90% των αριθμητικών παρατηρήσεων. 37\n8 1.5.6 Εκατοστημόρια Το πρώτο, δεύτερο, τρίτο,.ή το ενενηκοστό όγδοο εκατοστημόριο, το οποίο συμβολίζουμε ως: C k όπου k = 1, 2, 3,, 98, είναι η τιμή που αφήνει κάτω από αυτή το 1% ή το 2% ή το 3%,., ή το 98% των αριθμητικών παρατηρήσεων. Για τον υπολογισμό των τεταρτημορίων στο λογιστικό φύλλο excel χρησιμοποιούμε τη συνάρτηση QUARTILE και για τον υπολογισμό των δεκατημορίων και εκατοστημορίων χρησιμοποιούμε τη συνάρτηση PER- CENTILE. Όταν τις χρησιμοποιούμε, η σύνταξη των σχέσεων χρειάζεται προσοχή. Γράφουμε =QUARTILE(.. ; 1 ή 3), όπου ο αριθμός 1 δηλώνει το πρώτο τεταρτημόριο και ο αριθμός 3 δηλώνει το τρίτο τεταρτημόριο. Επίσης, για τον υπολογισμό των δεκατημορίων ή εκατοστημορίων γράφουμε =PERCENTILE(. ; k), όπου οι αριθμοί k = 0.10, k = 0.20 δηλώνουν το πρώτο, δεύτερο κ.λπ. δεκατημόρια και οι αριθμοί k = 0.010, k = 0.020,. δηλώνουν το πρώτο, δεύτερο κ.λπ. εκατοστημόρια. εν είναι δύσκολο να αντιληφθούμε ότι η διάμεσος είναι ίση με το δεύτερο τεταρτημόριο και με το πέμπτο δεκατημόριο καθώς και με το πεντηκοστό εκατοστημόριο. Χρησιμοποιώντας ξανά τα δεδομένα ύψους των 8 φοιτητών του Πίνακα 1.2 όπως έχουν καταχωρισθεί στην Εικόνα 1.1 και: Πληκτρολογώντας * τη σχέση: =QUARTILE(C4:C11, 1), στο κελί C17 προκύπτει το πρώτο τεταρτημόριο. Πληκτρολογώντας τη σχέση =QUARTILE(C4:C11, 3), στο κελί C18 προκύπτει το τρίτο τεταρτημόριο. Πληκτρολογώντας τη σχέση =PERCENTILE(C4:C11, 0.03), στο κελί C20 προκύπτει το τρίτο εκατοστημόριο. Η συνάρτηση PERCENTRANK μπορεί να χρησιμοποιηθεί μαζί με τις συναρτήσεις QUARTILE, MEDIAN, PERCENTILE και να μας δώσει κατά- * Η σύνταξη της συνάρτησης χρειάζεται προσοχή. Ορισμένες φορές, και αυτό εξαρτάται από την έκδοση του λογιστικού φύλλου, συντάσσεται χρησιμοποιώντας ελληνικό ερωτηματικό αντί για κόμμα, δηλαδή γράφουμε =QUARTILE(C4:C11; 3) αντί =QUARTILE(C4:C11,3) για να ξεχωρίσουμε τα κελιά από το τεταρτημόριο. Το αυτό ισχύει και για τα εκατοστημόρια, τα δεκατημόρια αλλά και για κάθε άλλη συνάρτηση που απαιτείται διαχωρισμός. Για το λόγο αυτό τα δεκαδικά ψηφία αριθμών μέσα σε συνάρτηση διαχωρίζονται με κουκίδα «.» και όχι με κόμμα «,». 38\n9 ταξη μιας τιμής επί τοις εκατό σε ένα σύνολο δεδομένων. Πληκτρολογώντας τη σχέση =PERCENTRANK(F3:F10;167) θα αποδώσει 0, 285 ή 28, 5%. Πράγματι, το πλήθος τιμών που είναι μικρότερες από 167 είναι 2 (Εικόνα 1.1) και το πλήθος τιμών πάνω από 167 είναι 5. Επομένως, 2/(2+5)= 0, 285. Επίσης, η συνάρτηση RANK βρίσκει τη σειρά που έχει ένας συγκεκριμένος αριθμός σε ένα σύνολο δεδομένων. Εάν πληκτρολογήσουμε τη σχέση =RANK(167;C4:C11), όπου ζητούμενη είναι η σειρά του αριθμού 167, η περιοχή C4, C11 περιέχει το σύνολο των αριθμών στο οποίο ανήκει και ο αριθμός 167 (πίνακας Εικόνας 5). Το αποτέλεσμα είναι 6. ηλαδή ο αριθμός 167 είναι έκτος στη σειρά αν η αναζήτηση της σειράς του αριθμού γίνει από το μεγαλύτερο προς το μικρότερο αριθμό. Εάν όμως πληκτρολογήσουμε =RANK(167;C4:C11;1), το αποτέλεσμα είναι τρία. ηλαδή ο αριθμός 167 είναι τρίτος στη σειρά αν η αναζήτηση της σειράς του αριθμού γίνει από το μικρότερο αριθμό προς το μεγαλύτερο Η διακύμανση Ο αριθμητικός μέσος όρος, ενώ μας δίνει σημαντική πληροφορία για το σύνολο των αριθμών που εξετάζουμε, η αξία της αυτής της πληροφορίας μεγαλώνει εάν διαπιστώσουμε ότι κάθε αριθμός έχει μικρή διαφορά από τον αριθμητικό μέσο όρο. Το αριθμητικό παράδειγμα που ακολουθεί επεξηγεί την προηγούμενη παρατήρηση. Ας υποθέσουμε ότι έχουμε τις δύο ομάδες αριθμών του επόμενου πίνακα. Πίνακας 1.3 Ομάδα Α Ομάδα Β Και οι δύο ομάδες έχουν τον ίδιο αριθμητικό μέσο όρο μ=3. Ενώ όμως στην ομάδα Β ο μέσος όρος αντιπροσωπεύει πολύ καλά τους αριθμούς, στην ομάδα Α αυτό δε συμβαίνει. Μας χρειάζεται λοιπόν ένα μέτρο που θα παίρνει υπόψη του τη διαφορά (απόσταση) ενός αριθμού από τον αριθμητικό μέσο όρο. Ας το δούμε αυτό στον παρακάτω πίνακα. 39\n10 Ομάδα Α Απόλυτη απόσταση από το μέσο Πίνακας 1.4 Ομάδα Β Απόλυτη απόσταση από το μέσο = = = = = = 0 Η μέση απόσταση για την ομάδα Α είναι (2+0+2)/3 = 1, 33 και η μέση απόσταση για την ομάδα Β είναι (0+0+0)/3 = 0. Η αξία της χρήσης της μέσης απόλυτης απόστασης, όπως λέγεται, είναι προφανής. Μας πληροφορεί πόσο απέχει κατά μέσο όρο ένας αριθμός από το μέσο όρο. Όμως, όταν επεξεργαζόμαστε αριθμούς είναι περισσότερο βολικό αντί τη μέση απόλυτη απόσταση να υψώνουμε στο τετράγωνο τις αποκλίσεις και στη συνέχεια να υπολογίζουμε το μέσο όρο των τετραγωνισμένων αποκλίσεων. Επομένως, ξαναχρησιμοποιώντας τον Πίνακα 1.4 με τις ομάδες Α και Β θα έχουμε τον επόμενο Πίνακα 1.5. Ομάδα Α ιαφορές από το μέσο όρο υψωμένες στο τετράγωνο Πίνακας 1.5 Ομάδα Β ιαφορές από το μέσο όρο υψωμένες στο τετράγωνο 1 (1 3) 2 = 4 3 (3 3) 2 = 0 3 (3 3) 2 = 0 3 (3 3) 2 = 0 5 (5 3) 2 = 4 3 (3 3) 2 = 0 Ο μέσος όρος των υψωμένων στο τετράγωνο διαφορών καλείται διακύμανση. Η διακύμανση συμβολίζεται ως σ 2 ή ως s 2, εάν εργαζόμαστε με δείγματα. Ο υπολογισμός της διακύμανσης για τις ομάδες Α και Β του Πίνακα 1.5 δίνει τα αποτελέσματα: σ 2 = (4+0+4)/3 =2,66, για την ομάδα Α και σ 2 =(0+0+0)/3 = 0, για την ομάδα Β Μέση απόκλιση τετραγώνου ή τυπική απόκλιση Για να ξεπεράσουμε προβλήματα με τις μονάδες μέτρησης το ενδιαφέρον μας εστιάζεται στην τετραγωνική ρίζα της διακύμανσης. Η τετραγωνική ρίζα της διακύμανσης καλείται τυπική απόκλιση και συμβολίζεται ως σ ή ως s, 40\n11 εάν εργαζόμαστε με δείγματα. Η τετραγωνική ρίζα της διακύμανσης για τα αριθμητικά δεδομένα του Πίνακα 1.5 είναι για την ομάδα Α και μηδέν για την ομάδα Β. Η διακύμανση και η τυπική απόκλιση είναι δυο από τα μέτρα διασποράς που χρησιμοποιούμε Εύρος μεταβολής και ημι-ενδοτεταρτημοριακό εύρος Εκτός από διακύμανση και την παραγόμενη από αυτή τυπική απόκλιση, το απλούστερο μέτρο για τη διασπορά είναι το εύρος της μεταβολής. Προκύπτει εύκολα, αρκεί από τη μεγαλύτερη τιμή ενός συνόλου δεδομένων να αφαιρέσουμε τη μικρότερη. Ένα άλλο, επίσης απλό μέτρο, είναι το ημιενδοτεταρτημοριακό εύρος, το οποίο προκύπτει εάν από το τρίτο τεταρτημόριο Q 3 αφαιρέσουμε το πρώτο Q 1 και το αποτέλεσμα το διαιρέσουμε με το δύο. Το μέτρο αυτό, σε αντίθεση με το εύρος, δεν επηρεάζεται από τις ακραίες τιμές δεδομένων Συντελεστής μεταβλητικότητας Για να εξετάσουμε την απόσταση της τυπικής απόκλισης σε σχέση με τον αριθμητικό μέσο όρο υπολογίζουμε το συντελεστή μεταβλητότητας, ο οποίος προκύπτει αν διαιρέσουμε την τυπική απόκλιση με τον αριθμητικό μέσο όρο. Το συντελεστή μεταβλητικότητας τον συμβολίζουμε ως CV. Για τον υπολογισμό της μέσης απόλυτης απόκλισης, του αθροίσματος απόκλισης τετράγωνων από το μέσο, της διακύμανσης και της τυπικής απόκλισης στο λογιστικό φύλλο excel χρησιμοποιούμε τις παρακάτω συναρτήσεις: AVEDEV είναι η συνάρτηση από την οποία χρησιμοποιούμε για τον υπολογισμό της μέσης απόλυτης απόστασης, DEVSQ η συνάρτηση την οποία χρησιμοποιούμε για τον υπολογισμό του αθροίσματος αποκλίσεων τετραγώνων από το μέσο, VARP, VAR είναι οι συναρτήσεις τις οποίες χρησιμοποιούμε για να υπολογίσουμε τη διακύμανση, STDEVP, STDEV είναι οι συναρτήσεις * τις οποίες χρησιμοποιούμε για να υπολογίσουμε την τυπική απόκλιση. Για τον υπολογισμό του εύρους χρησιμοποιούμε τη διαφορά * Όταν υπολογίζουμε τη διακύμανση ή την τυπική απόκλιση στον πληθυσμό χρησιμοποιούμε τις συναρτήσεις VARP και STDEVP αντίστοιχα. Όταν υπολογίζουμε τη διακύμανση ή την τυπική απόκλιση δείγματος χρησιμοποιούμε τις συναρτήσεις VAR, STDEV για να ληφθούν υπόψη οι βαθμοί ελευθερίας. 41\n12 της συνάρτησης MIN από τη συνάρτηση MAX. Εάν χρησιμοποιήσουμε τα αριθμητικά δεδομένα ύψους των 8 φοιτητών του Πίνακα 1.2, για να υπολογίσουμε το εύρος, τη διακύμανση, την τυπική απόκλιση και το συντελεστή μεταβλητικότητας, θα προκύψει ο πίνακας της Εικόνας 1.2. Εικόνα 1.2 Για να προκύψουν τα αποτελέσματα της Εικόνας 1.2 πληκτρολογήσαμε τις σχέσεις: Πληκτρολογώντας τη σχέση =MAX(C4:C11) MIN(C4:C11), στο κελί C14 προκύπτει το εύρος. Πληκτρολογώντας τη σχέση =DEVSQ(C4:C11), στο κελί C15 προκύπτει το άθροισμα τετραγώνων των αποκλίσεων από το μέσο. Πληκτρολογώντας τη σχέση=avedev(c4:c11), στο κελί C16 προκύπτει η μέση απόλυτη απόκλιση. 42\n13 Πληκτρολογώντας τη σχέση =VARP(C4:C11), στο κελί C17 προκύπτει η διακύμανση στον πληθυσμό. Πληκτρολογώντας τη σχέση =STDEVP(C4:C11), στο κελί C18 προκύπτει η τυπική απόκλιση στον πληθυσμό. Πληκτρολογώντας τη σχέση =VAR(C4:C11), στο κελί C19 προκύπτει η διακύμανση δείγματος. Πληκτρολογώντας τη σχέση =STDEV(C4:C11), στο κελί C20 προκύπτει η τυπική απόκλιση σε δείγμα. Πληκτρολογώντας τη σχέση ο συντελεστής μεταβλητικότητας., στο κελί C21 προκύπτει Απλή συχνότητα Αθροιστική συχνότητα Η διαχείριση μικρού πλήθους αριθμών δεν είναι μια ιδιαίτερα δύσκολη υπόθεση. Η δυσκολία αυξάνει όσο το πλήθος των αριθμών αυξάνει. Ας υποθέσουμε ότι έχουμε καταχωρίσει στο λογιστικό φύλλο τις εβδομαδιαίες αποδοχές σε ευρώ 200 εργαζομένων (Εικόνα 1.3). Εύκολα γίνεται αντιληπτό ότι τα αριθμητικά δεδομένα, όπως έχουν παρατεθεί, είναι δύσχρηστα *. Εάν όμως τα αριθμητικά δεδομένα παρατεθούν με τρόπο διαφορετικό, είναι δυνατόν να αντληθεί χωρίς δυσκολία πλήθος από χρήσιμες πληροφορίες. Εάν παρατηρήσουμε τα δεδομένα μας, θα δούμε ότι μερικές από τις τιμές των εβδομαδιαίων αποδοχών επαναλαμβάνονται περισσότερες από μια φορά. Για παράδειγμα, εάν μετρήσουμε, θα δούμε ότι 8 εργαζόμενοι από τους 200 λαμβάνουν ως εβδομαδιαίες αποδοχές 100 ευρώ, 19 εργαζόμενοι λαμβάνουν ως εβδομαδιαίες αποδοχές 102, 7 εργαζόμενοι λαμβάνουν ως 115 ευρώ εβδομαδιαίες αποδοχές κ.λπ.. Επομένως, ο πίνακας αποδοχών της Εικόνας 1.3 μπορεί να πάρει τη μορφή του παρακάτω Πίνακα 1.6. * Οι συναρτήσεις που έχουμε ως τώρα αναφέρει μπορούν να εφαρμοστούν κατευθείαν στα δεδομένα της Εικόνας 1.3. Εάν για παράδειγμα πληκτρολογήσουμε τη σχέση =AVERAGE(B3:K22), θα προκύψει η αριθμητική τιμή του μέσου όρου των δεδομένων. 43\n14 Εικόνα 1.3 Εβδομαδιαίες αποδοχές (Ευρώ) Πίνακας Πλήθος εργαζομένων Η δεύτερη γραμμή του Πίνακα 1.6 μας δίνει την απόλυτη συχνότητα. ηλαδή πόσες φορές εμφανίζεται μια τιμή των εβδομαδιαίων αποδοχών. Κατά άλλη διατύπωση πόσοι εργαζόμενοι λαμβάνουν εβδομαδιαίες αποδοχές ίσες με 100 ευρώ, 102 ευρώ κ.λπ. Ο Πίνακας 1.6, που κατασκευάσαμε, ονομάζεται πίνακας κατανομής συχνοτήτων και συνήθως έχει τη διάταξη του Πίνακα 1.7, έχοντας τόσο τη στήλη της απόλυτης αλλά και της σχετικής (%) συχνότητας. 44\n15 Τιμές x i της μεταβλητής X (Εβδομαδιαίες αποδοχές) Πίνακας 1.7 Απόλυτη Συχνότητα f i των τιμών της μεταβλητής X Σχετική Συχνότητα f i % των τιμών της μεταβλητής X % % % % % % % Σύνολο= 200 Σύνολο=100% Εκτός από την έννοια της συχνότητας των τιμών f i, έχουμε και την έννοια της αθροιστικής συχνότητας των τιμών F i. Η αθροιστική συχνότητα μας δίνει το αποτέλεσμα εμφάνισης τιμών μέχρι και μιας συγκεκριμένης τιμής. Για παράδειγμα, το πλήθος των εργαζομένων που λαμβάνουν εβδομαδιαίες αποδοχές μέχρι και 104 ευρώ είναι = 62. Ο αριθμός αυτός είναι η τιμή της ζητούμενης αθροιστικής συχνότητας, η οποία μπορεί να είναι απόλυτη ή σχετική (%), οπότε ο Πίνακας 1.7, αν συμπεριλάβει και την αθροιστική συχνότητα, μας δίνει τον Πίνακα 1.8. x i f i f i % Πίνακας 1.8 Απόλυτη αθροιστική συχνότητα F i των τιμών της μεταβλητής x i Σχετική αθροιστική συχνότητα F i % των τιμών της μεταβλητής x i % 8 4.0% % % % % % % % % % % % % % 45\n16 Η αθροιστική συχνότητα, που υπολογίστηκε προηγουμένως, ονομάζεται δεξιόστροφη. Εύκολα προκύπτει ότι η δεξιόστροφη συχνότητα είναι ίση με: F i = f i + F i-1 όπου F 1 = f 1 και i = 1, 2, 3,. Εκτός από τη δεξιόστροφη αθροιστική συχνότητα έχουμε και την αριστερόστροφη. Η αριστερόστροφη αθροιστική συχνότητα, την οποία συμβολίζουμε ως Φ i, μας δίνει το πλήθος των παρατηρήσεων πάνω από μια συγκεκριμένη τιμή. Η αριστερόστροφη συχνότητα είναι ίση με Φ i = N - F i, όπου Ν είναι το συνολικό πλήθος των δεδομένων μας. Για να κατασκευάσουμε τον Πίνακα 1.8 χρησιμοποιώντας τα αριθμητικά δεδομένα εβδομαδιαίων αποδοχών των 200 εργατών που έχουν καταχωρισθεί στο λογιστικό φύλλο (Εικόνα 1.3), θα χρησιμοποιήσουμε τις συναρτήσεις: COUNT, COUNTIF, MAX, MIN, FREQUENCY. Τρόπος Α: με τη χρήση των συναρτήσεων COUNT, COUNTIF, MAX, MIN. Πληκτρολογώντας τη σχέση =COUNT(B3:K22), προκύπτει το πλήθος των εργαζομένων (Εικόνα 1.4). Πληκτρολογώντας τη σχέση =MAX(B3:K22), προκύπτει η μεγαλύτερη τιμή των εβδομαδιαίων αποδοχών (Εικόνα 1.4). Πληκτρολογώντας τη σχέση =MIN(B3:K22), προκύπτει η μικρότερη τιμή των εβδομαδιαίων αποδοχών (Εικόνα 1.4). Γνωρίζουμε επομένως ότι οι αποδοχές των εργαζομένων είναι από 100 έως και 115 ευρώ. Στη συνέχεια, καταχωρούμε όπως στην Εικόνα 1.4 τις αποδοχές 100, 102, 104 κ.λπ. ως και 115 ευρώ (κελί B28 έως και κελί K28). Πληκτρολογώντας τη σχέση =COUNTIF($B$3:$K$22; =100 ) η συνάρτηση COUNTIF θα μετρήσει στην περιοχή κελιών B3, K22 πόσες φορές υπάρχει ο αριθμός 100. Χρησιμοποιώντας την ίδια συνάρτηση και αλλάζοντας τον αριθμό προκύπτει πόσες φορές υπάρχει ο αριθμός 102, 104 κ.λπ. (Εικόνα 1.4 από κελί B29 έως και H29). Το άθροισμα των συχνοτήτων είναι ίσο με 200 (κελί I29). 46\n17 Εικόνα 1.4 Η αθροιστική συχνότητα είναι εύκολο να προκύψει με απλή άθροιση. Προκύπτει πληκτρολογώντας τη σχέση =B30+C29 και αντιγράφοντάς την από το κελί C30 ως και το κελί H30. Να σημειώσουμε ότι για λόγους οπτικής παρουσίασης των αποτελεσμάτων ο πίνακας με τις συχνότητες στην Εικόνα 1.4 έχει παρατεθεί σε διάταξη γραμμών και όχι στηλών, όπως είναι ο Πίνακας 1.8. Τρόπος Β: με τη χρήση της συνάρτησης FREQUENCY Η συνάρτηση FREQUENCY δίνει την αθροιστική συχνότητα κατευθείαν, αρκεί και εδώ να υπάρχουν οι τιμές για τις οποίες είναι ζητούμενο η συχνότητά τους. Εάν πληκτρολογήσουμε τη σχέση =FREQUENCY($B$3: $K$22;B$28:$H28) στο κελί B31 και την αντιγράψουμε έως και το κελί H31, θα προκύψουν οι τιμές της αθροιστικής συχνότητας * (Εικόνα 1.4). * Τα άγκιστρα $ χρησιμοποιούνται για να «παγιδεύσουν» την περιοχή δεδομένων στην οποία θα γίνει χρήση μιας σχέσης. 47\n18 Με απλή αφαίρεση προκύπτουν οι τιμές της απλής συχνότητας *. Εάν πληκτρολογήσουμε τη σχέση =C31 B31 στο κελί C32 και την αντιγράψουμε έως και το κελί H32, θα προκύψουν οι τιμές της απλής συχνότητας (Εικόνα 1.4) Κάνοντας ομάδες τα αριθμητικά δεδομένα Ας εξετάσουμε μια νέα σειρά από αριθμητικά δεδομένα εβδομαδιαίων αποδοχών 200 εργαζομένων, τα οποία έχουν καταχωρισθεί στο λογιστικό φύλλο και παρουσιάζονται στην Εικόνα 1.5. Εικόνα 1.5 Εύκολα μπορούμε να διακρίνουμε ότι μεταξύ εβδομαδιαίων αποδοχών ύψους 150 και 154 ευρώ έχουν καταγραφεί και αποδοχές ύψους: 151, * Εκτός από την ισότητα «=» η συνάρτηση COUNTIF μπορεί να συνταχθεί και με σύμβολα όπως «>=», δηλαδή μεγαλύτερο ή ίσο. Εάν για παράδειγμα πληκτρολογήσουμε τη σχέση =COUNTIF($B$3:$K$22; >=102 ), θα αποδώσει όλους τους αριθμούς της Εικόνας 1.4 που είναι μεγαλύτεροι ή ίσοι από τον αριθμό 102. Το αποτέλεσμα είναι 192. Εάν πληκτρολογήσουμε τη σχέση =COUNTIF($B$3: $K$22; >102 ), θα αποδώσει όλους τους αριθμούς της Εικόνας 6.1 που είναι μεγαλύτεροι από τον αριθμό 102. Το αποτέλεσμα είναι\n19 152, 153, 154 ευρώ. ηλαδή η καταγραφή είναι περισσότερο λεπτομερής συγκρινόμενη με τα δεδομένα αποδοχών, όπως έχουν καταχωριθεί στην Εικόνα 1.5. Όταν έχουμε καταγραφές με αρκετή λεπτομέρεια, πολλές φορές είναι περισσότερο χρήσιμο αντί να παρουσιάζουμε όλη τη λεπτομέρεια, όπως έχει καταγραφεί, που πολλές φορές δεν προσφέρει επιπλέον πληροφορίες, να κατασκευάζουμε ομάδες. Οι ομάδες αυτές καλούνται τάξεις (classes). Παραδείγματος χάρη, αντί να παρουσιάσουμε αναλυτικά τις αποδοχές 150, 151, 152, 153, 154 παρουσιάζουμε την τάξη από 150 ως και 154 ευρώ. Η τάξη συνοδεύεται και από την πληροφορία του πλήθους (συχνότητα) των εργαζομένων που έχουν αποδοχές εβδομαδιαίες από 150 ως και 154 ευρώ. Έτσι, η πληροφορία ότι: αποδοχές από 150 ως και 154 ευρώ έχουν 8 εργαζόμενοι είναι περισσότερο χρήσιμη. Η κατασκευή ενός τέτοιου πίνακα θα έχει την παρακάτω γενική μορφή: Τάξεις αποδοχών Αριθμός εργαζομένων που ανήκουν στην τάξη (συχνότητα f) Από 150 ως και 154 ευρώ 8 Από 155 ως και 159 ευρώ 10 κ.λπ. κ.λπ. Κάθε τάξη έχει δύο ακραίες τιμές (κάτω όριο και άνω όριο της τάξης), μεταξύ των οποίων είναι κατανεμημένες οι ενδιάμεσες τιμές. Για παράδειγμα, η τιμή 150 ευρώ είναι το κάτω όριο της τάξης και η τιμή 154 ευρώ είναι το άνω όριο της τάξης. Η διαφορά = 4 καλείται εύρος της τάξης και η τιμή ( ) / 2 = 152 καλείται κεντρική τιμή της τάξης. Η διαφορά μεταξύ της μεγαλύτερης τιμής αποδοχών των 200 εργαζομένων και της μικρότερης τιμής αποδοχών των 200 εργαζομένων καλείται εύρος της κατανομής τάξεων. Στο παράδειγμά μας, από την Εικόνα 1.5 έχουμε μεγαλύτερη τιμή αποδοχών 194 ευρώ και μικρότερη τιμή αποδοχών 150 ευρώ. Η διαφορά, = 44 ευρώ, είναι το εύρος της κατανομής. Οι δυνατές περιπτώσεις με τα όρια της κατανομής των τάξεων έχουν καταχωρισθεί στον επόμενο Πίνακα\n20 Πίνακας 1.9 Τάξεις κλειστής κατανομής πάνω και κάτω Τάξεις ανοικτής από τα κάτω κατανομής Τάξεις ανοικτής από τα άνω κατανομής Τάξεις ανοικτής από τα κάτω και τα άνω κατανομής α 0 α 1.Έως και α 1 α 0 α 1.Έως και α 1 α 1 α 2 α 1 α 2 α 1 α 2 α 1 α 2 α 2 α 3 α 2 α 3 α 2 α 3 α 2 α 3 α 3 α 4 α 3 α 4 α 3 α 4 α 3 α 4 α 4 α 5 α 4 α 5 α 4 α 5 α 4 α α k-1 α k α k-1 α k α k-1 και άνω α k-1 και άνω Έχοντας υπόψη τα προηγούμενα, ας εξετάσουμε περισσότερο προσεκτικά το πρόβλημα της ομαδοποίησης των δεδομένων. Σε ένα σύνολο διαθέσιμων αριθμητικών δεδομένων, που θα επεξεργαστούμε, υπάρχει μια ελάχιστη και μια μέγιστη τιμή μεταξύ των οποίων κατανέμονται οι υπόλοιπες τιμές των αποδοχών. Στο παράδειγμά της Εικόνας 1.5 η μεγαλύτερη τιμή είναι τα 194 ευρώ και η ελάχιστη τιμή είναι τα 150 ευρώ. Το διάστημα από 150 ευρώ ως και 194 ευρώ είναι δυνατό να διαιρεθεί με αρκετούς τρόπους σε μικρότερα διαστήματα για να κατασκευάσουμε τις τάξεις και την κατανομή συχνοτήτων των τάξεων. Γενικότερα, το πρόβλημα του πώς κατασκευάζονται οι τάξεις και πόσες τάξεις θα κατασκευάσουμε είναι συνάρτηση του προβλήματος που καλούμαστε να λύσουμε του πλήθους και της φύσης των διαθέσιμων δεδομένων. Γενικά, μπορούμε να έχουμε υπόψη τα παρακάτω: Για να προσδιορίσουμε ποιο θα είναι το εύρος των τάξεων, χρησιμοποιούμε τον παρακάτω εμπειρικό κανόνα. Όπου δ είναι το εύρος των τάξεων. Max(x) είναι η μεγαλύτερη τιμή των διαθέσιμων δεδομένων μας και Min(x) είναι η μικρότερη τιμή των διαθέσιμων δεδομένων. Ν είναι το πλήθος των δεδομένων. Επίσης, σχετικά με το πλήθος των τάξεων μπορούμε να ακολουθήσουμε τις παρακάτω εμπειρικές υποδείξεις σε συνδυασμό με την εμπειρική σχέση 50\n21 ότι το πλήθος τάξεων είναι περίπου ίσο με την τετραγωνική ρίζα του πλήθους των δεδομένων, συνεπώς: 5 ως 9 τάξεις είναι αρκετές, όταν N < ως 12 τάξεις είναι αρκετές, όταν 100 < N < ως 20 τάξεις είναι αρκετές, όταν N > 250. Σύμφωνα λοιπόν με τα δεδομένα του πίνακα της Εικόνας 1.5, η μικρότερη τιμή αποδοχών είναι τα 150 ευρώ και η μεγαλύτερη είναι 194 ευρώ. Οι ομάδες που θα κατασκευάσουμε θα αρχίσουν με τα 150 ευρώ και θα τελειώσουν με τα 194 ευρώ με εύρος 4 ευρώ. Λαμβάνοντας υπόψη τα προηγούμενα, κατασκευάζουμε τον Πίνακα 1.10 που ακολουθεί. Κάτω όριο τάξης Άνω όριο τάξης Πίνακας 1.10 Κεντρική τιμή τάξης Συχνότητα f Αθροιστική συχνότητα F Σύνολο=200 Εάν τον Πίνακα 1.10 θελήσουμε να το κατασκευάσουμε στο λογιστικό φύλλο, θα πρέπει να προσέξουμε ώστε να οριστούν οι άνω και κάτω τιμές των τάξεων, για να είναι δυνατός ο υπολογισμός της κεντρικής τιμής *. Στο λογιστικό φύλλο θα προκύψει ο πίνακας της Εικόνας 1.6. * Να σημειώσουμε ότι, όταν τα δεδομένα μας είναι ομαδοποιημένα, οι τιμές x i, δηλαδή οι τιμές x 1, x 2, x 3,, x n τις οποίες χρησιμοποιούμε για τον υπολογισμό του μέσου όρου και της διακύμανσης, είναι οι κεντρικές τιμές των τάξεων. Επίσης, να σημειώσουμε ότι ο μέσος όρος στην περίπτωση των ομαδοποιημένων σε τάξεις δεδομένων υπολογίζεται μόνο στην περίπτωση που η κατανομή τάξεων είναι κλειστή. 51\n22 Εικόνα 1.6 Η στήλη της αθροιστικής συχνότητας προκύπτει από την αντιγραφή της σχέσης: =FREQUENCY($B$3:$K$22;$D29:D$37) από το κελί G29 έως και το κελί G37. Τα κελιά Β3:K22 είναι η περιοχή δεδομένων του πίνακα της Εικόνας 1.5. Τέλος, οι τιμές συχνότητας και οι κεντρικές τιμές τάξεων προκύπτουν από την αντιγραφή στα ανάλογα κελιά των =G30 G29 και =(C29+D29)/2 σχέσεων, αντίστοιχα Τα εργαλεία: ιστόγραμμα τάξη και εκατοστημόρια To λογιστικό φύλλο excel διαθέτει μια πολύ ισχυρή συλλογή εργαλείων η οποία είναι διαθέσιμη μέσω του analysis tool pack. Για να είναι δυνατή η πρόσβαση στο analysis tool pack, θα πρέπει να έχει γίνει η επιλογή της εγκατάστασής του, όταν γίνεται η εγκατάσταση του excel. Στη συνέχεια, από την επιλογή εργαλεία (tools), ενεργοποιώντας την ανάλυση δεδομένων (data analysis), θα εμφανιστεί η παρακάτω Εικόνα 1.7. Το εργαλείο Ιστόγραμμα το χρησιμοποιούμε για να κατασκευάσουμε έναν πίνακα κατανομής συχνοτήτων, όπως τον πίνακα της Εικόνας 1.8. Επιπλέον, μας δίνει τη δυνατότητα να παρουσιάσουμε τη κατανομή συχνοτήτων σε φθίνουσα σειρά. Τέλος, δίνει τη δυνατότητα και της γραφικής απεικόνισης κατασκευάζοντας ένα ιστόγραμμα. 52\n23 Εικόνα 1.7 Ας δούμε βήμα-βήμα πώς μπορούμε να χρησιμοποιήσουμε το εργαλείο Ιστόγραμμα, χρησιμοποιώντας τα δεδομένα αποδοχών της Εικόνας 1.5. Βήμα 1: Από την επιλογή εργαλεία του λογιστικού φύλου ενεργοποιούμε την ανάλυση δεδομένων. Βήμα 2: Θα εμφανιστεί το παράθυρο της Εικόνας 1.7, θα επιλέξουμε Ιστόγραμμα και στη συνέχεια θα ενεργοποιήσουμε την επιλογή μας από το κουμπί OK. Βήμα 3: Θα εμφανιστεί το παράθυρο της Εικόνας 1.8 και θα συμπληρώσουμε τα κενά πεδία: Περιοχή εισόδου, Περιοχή κλάσης δεδομένων *, Περιοχή εξόδου. Κατόπιν επιλέγουμε τι θέλουμε ως έξοδο (Εικόνα 1.8). Η περιοχή εισόδου $B$3:$K$22 είναι η περιοχή με τα δεδομένα των αποδοχών της Εικόνας 1.5. Ως περιοχή κλάσης δεδομένων καταχωρίζουμε στα κελιά $Μ$4:$Μ$12 τις άνω τιμές των τάξεων της Εικόνας 1.6, δηλαδή τις τιμές: 154, 159, 164,, 189, 194. Για έξοδο επιλέγουμε το κελί $Ν$3. Το αποτέλεσμα της εξόδου είναι ο παρακάτω πίνακας της Εικόνας 1.9 και το γράφημα της Εικόνας * Εάν δε συμπληρώσουμε την περιοχή κλάσης δεδομένων, το excel τη συμπληρώνει αυτόματα. Θα δημιουργήσει αριθμό τάξεων ίσο με τη τετραγωνική ρίζα του πλήθους των δεδομένων. 53\n24 Εικόνα 1.8 Εικόνα 1.9 Στο αποτέλεσμα ξανά παρουσιάζεται η περιοχή κλάσης δεδομένων (στήλη Ν). ίπλα παρουσιάζεται η συχνότητα (στήλη Ο) και κατόπιν η σχετική αθροιστική συχνότητα. 54\n25 Ο πίνακας διαβάζεται ως εξής: Μέχρι και 154 ευρώ αποδοχές έχουμε 8 εργαζόμενους, από 155 ευρώ ως και 159 ευρώ 11 εργαζόμενους κ.λπ. Η επόμενη εικόνα παρουσιάζει τη γραφική παράσταση του ιστόγραμμου και την καμπύλη της αθροιστικής συχνότητας. Εικόνα 1.10 Εάν είχαμε επιλέξει ταξινομημένο ιστόγραμμα (Pareto), θα είχαμε τον πίνακα της Εικόνας Εικόνα\n26 Το νέο στοιχείο είναι ότι στη στήλη R οι συχνότητες παρουσιάζονται από τη μεγαλύτερη προς την μικρότερη: 70 > 32 > > 8. Εάν ενδιαφερόμαστε, για τη θέση (σειρά) ενός αριθμού και την ποσοστιαία του κατάταξη σε ένα σύνολο από δεδομένα, μπορούμε να εργασθούμε με το εργαλείο Τάξη και εκατοστημόρια μέσω της ανάλυσης δεδομένων. Βήμα-βήμα θα έχουμε: Βήμα 1: Από την επιλογή εργαλεία του λογιστικού φύλου ενεργοποιούμε την ανάλυση δεδομένων. Βήμα 2: Θα εμφανιστεί το παράθυρο της Εικόνας Θα επιλέξουμε Τάξη και εκατοστημόρια και στη συνέχεια θα ενεργοποιήσουμε την επιλογή μας από το κουμπί OK. Βήμα 3: Θα εμφανιστεί το παράθυρο της Εικόνας 1.13 και θα συμπληρώσουμε τα κενά πεδία: Περιοχή εισόδου, Περιοχή εξόδου. Εικόνα 1.12 Ως περιοχή εισόδου έχουμε επιλέξει τις δυο πρώτες στήλες του πίνακα της Εικόνας 1.5. Το αποτέλεσμα της εξόδου είναι ο πίνακας της Εικόνας 1.14 που ακολουθεί. 56\n27 Εικόνα 1.13 Εικόνα